title: David Lindley

text: Vuonna 1981 Lindley perusti oman bändinsä, El Rayo-X:n. Jackson Browne tuotti heidän ensimmäisen albuminsa. Heidän viimeinen esiintymisensä ennen hajoamista tapahtui 31. joulukuuta 1989. Sen jälkeen Lindley on tehnyt kiertueita soolo-artistina ja myös duona Hani Naserin ja myöhemmin Wally Ingramin kanssa. Hän on soittanut myös lukemattomissa studio-sessioissa. Kiertueiden ja studiotöiden välissä hän on opetellut soittamaan uusia instrumentteja.


title: Ilmari Haapalainen

text: Eino Ilmari Haapalainen (1. maaliskuuta 1897 Lappeenranta – 30. heinäkuuta 1973 Helsinki) oli suomalainen sellotaiteilija. Hän toimi Turun kaupunginorkesterin soolosellistinä 1929–1929 ja siirtyi sitten Radion sinfoniaorkesteriin, jossa soitti eläkkeelle jäämiseensä saakka.


title: Ilmari Haapalainen

text: Sellon ohella Ilmari Haapalainen tunnettiin viola da gamban soittajana myös Suomen ulkopuolella.


title: Ilmari Haapalainen

text: Haapalainen sai Pro Finlandia -mitalin vuonna 1960.


title: Linnainmaankulma

text: Linnainmaankulma on Porissa sijaitseva 16-kerroksinen asuin- ja liikerakennus, joka on korkeudeltaan 53 metriä. Vuonna 2016 valmistunut Linnainmaankulma on Porin ja samalla koko Satakunnan korkein asuinrakennus.


title: Linnainmaankulma

text: Linnainmaankulman rakennutti varainhoitoyhtiö Taaleritehtaan Porin kiinteistörahasto. Arkkitehti Pekka Mäen ja turkulaisen Sigge Arkkitehdit Oy:n suunnittelema tornitalo sijaitsee kaupungin ydinkeskustassa Isolinnankadun ja Mikonkadun kulmassa. Tontilta purettiin kauppanevos Olli F. Linnainmaan vuonna 1965 rakennuttama kaksikerroksinen liikerakennus. Linnainmaankulma on 1,3 metriä korkeampi kuin vuonna 1962 valmistunut Porin sairaanhoito-oppilaitoksen asuntola, joka aikaisemmin tunnettiin Porin korkeimpana asuinrakennuksena.


title: Linnainmaankulma

text: Rakennuksen katutasossa sijaitsee Satakunnan Osuuskaupan omistama S-market. Kerrokset 2–4 toimivat asukkaiden sekä viereisen Porin Sokoksen pysäköintitiloina. Linnainmaankulman 42 asuntoa ovat kerroksissa 5–16. Rakennuksessa on myös varastotilana ja jätehuoneena toimiva kellarikerros. Asukkaiden oleskelupiha leikkipaikkoineen sijaitsee viidennessä kerroksessa pysäköintikerrosten päälle rakennetulla kannella. Asuinkerrosten hissillä pääsee suoraan Sokos-tavarataloon, josta pysäköintitasojen kautta on kulku myös viereisessä korttelissa sijaitsevaan kauppakeskus IsoKarhuun.


title: Linnainmaankulma

text: Linnainmaankulman korttelin puoleiset julkisivut ovat pääosin lasitettuja parvekkeita. Kadun puoleisia julkisivuja on verhoiltu esipatinoidulla kuparilevyllä, jonka on valmistanut Porissa toimiva Aurubis Finland.


title: Linnainmaankulma

text: Linnainmaankulma rakennettiin kahdessa vaiheessa, kun Porin kaupunginvaltuusto oli vuonna 2012 hyväksynyt tornitalon mahdollistaneen asemakaavamuutoksen. Vuoden 2013 lopussa valmistuivat Sokoksen 2 000 m²:n kokoinen laajennusosa sekä kolmikerroksiset pysäköintitasot. Tämän jälkeen rakennustyöt pysähtyivät usean kuukauden ajaksi tornitalosta tehtyjen valitusten vuoksi. Rakentamista päästiin jatkamaan toukokuussa 2014, kun Korkein hallinto-oikeus ei myöntänyt asemakaavan vastustajille valituslupaa, ja Linnainmaankulma valmistui lopulta helmikuussa 2016.


title: Linnainmaankulma

text: Lokakuussa 2016 kaupunginhallitus vahvisti Linnainmaankulman viereen Isolinnankadun toiselle puolelle uuden asemakaavan, joka mahdollistaa muun muassa toisen 16-kerroksisen tornitalon rakentamisen. ”Porin Manhattaniksi” kutsutusta kaavasta tehtiin useita valituksia, jotka korkein hallinto-oikes hylkäsi toukokuussa 2017. Valittajien joukossa oli muun muassa läheisen V kaupunginosan asukasyhdistys, joka oli vastustanut jo Linnainmaankulman rakentamista. Myös Satakunnan museo sekä ELY-keskus vastustivat lausunnoissaan uutta asemakaavaa. Itätullinkadun ja Mikonkadun väliseen kortteliin suunnitellun 16-kerroksisen tornitalon rakentaminen alkaa mahdollisesti syksyllä 2018.


title: Spider-Man 3 (videopeli)

text: Spider-Man 3 on vuonna 2007 julkaistu videopeli. Peli perustuu elokuvaan Spider-Man 3 – Hämähäkkimies 3.


title: Kirsti Rista

text: Kirsti Iris Rista (o.s. "Siitonen", 2. tammikuuta 1935 Soanlahti – 12. heinäkuuta 2018 Mikkeli) oli suomalainen taidegraafikko, joka tunnettiin puupiirroksistaan.


title: Kirsti Rista

text: Kirsti Rista opiskeli taidemaalariksi Suomen Taideakatemiassa 1957–1959. Ensinäyttelynsä hän piti vuonna 1961. 1970-luvun taitteessa hän opiskeli taidegrafiikkaa työväenopistossa Erkki Hervon, Pekka Mäkisen ja Viktor Kuuselan johdolla. Rista piti elämänsä aikana parikymmentä yksityisnäyttelyä ja oli mukana kymmenissä yhteisnäyttelyissä. Ristan töitä on muun muassa Helsingin kaupunginmuseon, Mikkelin kaupungin ja Mikkelin taidemuseon kokoelmissa.


title: Kirsti Rista

text: Vuonna 2008 mikkeliläinen Rista sai Etelä-Savon taidetoimikunnan palkinnon elämäntyöstään ”puupiirrosten grand old ladynä”.


title: Kirsti Rista

text: Kirsti Rista oli aiemmin naimisissa valokuvaaja Simo Ristan kanssa. Heillä on viisi vuosina 1957–1963 syntynyttä lasta. Yksi heistä on puutaiteilija Ilona Rista.


title: AnadoluJet

text: AnadoluJet on Turkish Airlinesin tytäryhtiö, joka toimii pääosin Turkin sisäisessä lentoliikenteessä. Anadolujet on halpalentoyhtiö. Yhtiön solmukohtana toimii Sabiha Gökçenin kansainvälinen lentoasema Istanbulissa.


title: Ultimate Spider-Man (animaatiosarja)

text: Ultimate Spider-Man on Hämähäkkimies-sarjakuvaan perustuva animaatiosarja. Sarjaa esitettiin neljä kautta ja 104 jaksoa Disney XD -kanavalla vuosina 2012–2017. Ohjelmassa on vieraillut muun muassa Galaksin Vartijat, Hulk ja Kostajat.


title: Forlimpopoli

text: Forlimpopoli on kaupunki Keski-Italiassa, Emilia-Romagnan alueella, Forlì-Cesenan maakunnassa. Kaupunki sijaitsee Forlìsta viitisen kilometriä kaakkoon. Forlimpopolissa on runsaat 13 000 asukasta.


title: Filidh

text: Filidh tai filid (gaelin "fili", näkijä) olivat muinaisessa Irlannissa ammattimaisia runoilijoita, joiden virallisiin tehtäviin kuuluivat tarujen ja sukupuiden tallentaminen sekä hallitsevan luokan urotöistä kertovien runojen sepittäminen. Uskottiin, että filidh pystyivät langettamaan pelättyjä pilkkoja tai kirouksia (áer), jotka tuhosivat kirotun maineen, ja saattoivat myös aiheuttaa fyysistä vahinkoa tai jopa kuoleman. Filidh muodostivat oman aristokraattisen luokan, ja Irlannin käännyttyä kristinuskoon 400-luvulla he omaksuivat laittomiksi julistettujen druidien eli kelttien pappisluokan tehtävät.


title: Filidh

text: Filidh jaettiin seitsemään arvoasteeseen. Yksi alimmista luokista oli bardi. Korkein aste oli ollamh, jonka pystyi saavuttamaan vähintään 12 vuoden opintojen jälkeen. Runoilijan täytyi silloin hallita 300 vaikeaa runomittaa, 250 tärkeää tarinaa ja 100 vähäisempää tarinaa. Ollamh sai käyttää karmiininpunaista höyhenkoristeista kaapua ja sauvaa. Aluksi filidh suosivat germaanisissa kielissä yleisiä alkusoinnillisia säkeitä, mutta myöhemmin he kehittivät mutkikkaisiin sääntöihin perustuvia runomuotoja, joista suosituin oli "debide".


title: Filidh

text: Filidh saivat omistaa maata 500-luvulta lähtien, ja heille tuli myös uusia tehtäviä. Virallisten runojen laatimisen lisäksi heidän tuli neuvoa paikallisia asukkaita lakiasioissa ja kirjallisuudessa sekä kertoa kansallisesta historiasta. Tämän pohjalta kehittyivät myöhemmät bardien oppilaitokset. 1100-luvulta alkaen filidhien runous siirtyi lyyrisiin luonnonkuvauksiin ja henkilökohtaisiin runoihin, jotka kuvasivat heidän isäntiensä inhimillisiä ominaisuuksia kuten jalomielisyyttä, ja sankarirunoelmat tai tarut esi-isistä jäivät taka-alalle. Runousopin tiukat säännöt eivät myöskään olleet enää yhtä tärkeitä. Vähitellen filidhien ja bardien erot hälvenivät, ja 1200-luvulla bardit olivat jo hallitsevassa asemassa.


title: Derib

text: Derib, oikealta nimeltään Claude de Ribaupierre, (s. 8. elokuuta 1944 La Tour-de-Peilz, Sveitsi) on sveitsiläinen sarjakuvataiteilija.


title: Derib

text: Derib aloitti uransa Peyon studiolla 1960-luvulla osallistumalla muiden muassa Strumffit-sarjan piirtämiseen.


title: Derib

text: Ensimmäinen merkittävä oma sarjakuva oli Maurice Rosyn kanssa tehty Attila, tarina puhuvasta agenttikoirasta, jota julkaistiin Spiroussa vuosina 1967–1973 neljän albumin verran.


title: Derib

text: Vuonna 1970 Derib alkoi piirtää Yakaria, lapsille suunnattua intiaanisarjakuvaa, jota käsikirjoitti Job (André Jobin).


title: Derib

text: Deribin päätyönä pidetään Buddy Longwaytä, realistista lännentarinaa, jossa kulttuurien ristiriidat kohtaavat turkismetsästäjän ja hänen intiaanivaimonsa elämänkulussa. Ensimmäinen osa julkaistiin Tintin-lehdessä 1972. Sarjaa on ilmestynyt kaksikymmentä albumia.


title: Derib

text: Muita merkittäviä sarjoja ovat olleet yhdeksänä albumina ilmestynyt intiaaniaiheinen "Celui qui est né deux fois" (Hän joka syntyi kahdesti).


title: Derib

text: 1980-luvulta alkaen Derib käsitteli yhteiskunnallisia aiheita: "Jo" oli vuonna 1981 ilmestyessään ensimmäisiä AIDS-aiheisia sarjakuvia. "Pour toi, Sandran" (1995) aiheena oli prostituutio ja "No Limitsin" väkivalta. "Red Road" on nykyaikaan sijoittuva jatko Celui qui est né deux fois:lle.


title: Paternopoli

text: Paternopoli on kunta Etelä-Italiassa, Campanian alueella, Avellinon maakunnassa. Kunta sijaitsee Avellinosta 30 kilometriä itään. Paternopolissa on runsaat 2 000 asukasta.


title: Brillouinin vyöhyke

text: Brillouinin vyöhyke on matematiikassa ja varsinkin kiinteän olomuodon fysiikassa käänteishilan alkeiskoppi. Samaan tapaan kuin suoraa hilaa esittävä Bravais'n hila todellisessa avaruudessa voidaan jakaa Wigner–Seitzin soluihin, voidaan käänteishila jakaa Brillouinin vyöhykkeisiin. Niiden väliset rajat ovat käänteishilan läpi kulkevia tasoja. Brillouinin vyöhykkeillä on keskeinen merkitys kiinteän olomuodon fysiikassa erityisesti siitä syystä, koska jaksollisessa väliaineessa etelevät aallot voidaan kuvata Blochin aaltoina, ja tällöin osoittautuu, että ratkaisuja luonnehtii täydellisesti se, miten ne käyttäytyvät yhdessä ainoassa Brillouinin vyöhykkeessä.


title: Brillouinin vyöhyke

text: Tärkein hilan Brillouinin vyöhykkeistä on ensimmäinen Brillouinin vyöhyke. Se määritellään niiden käänteisavaruuden pisteiden joukoksi, jotka ovat lähempänä käänteishilan origoa kuin mitään muuta käänteishilan hilapistettä. Yhtäpitävästi se voidaan määritellä niiden "k"-avaruuden pisteiden joukoksi, joihin voidaan päästä origosta leikkaamatta yhtäkään Braggin tasoa. Samalla se on origoa ympäröivä Voronoin solu käänteishilassa.


title: Brillouinin vyöhyke

text: On olemassa myös toinen ja kolmas Brillouinin vyöhyke ja niin edelleen. Ne vastaavat sarjaa erillisiä, tilavuudeltaan yhtä suuria alueita kasvavilla etäisyyksillä origosta, mutta niitä käytetään harvemmin. Ensimmäistä Brillouinin vyöhykettä sanotaankin usein yksinkertaisesti Brillouinin vyöhykkeeksi. Yleisesti "n":s Brillouinin vyöhyke käsittää ne käänteisavaruuden pisteet, joihin pääsee origosta leikkaamalla täsmälleen "n" − 1 eri Braggin tasoa.


title: Brillouinin vyöhyke

text: Brillouinin vyöhykkeeseen läheisesti liittyvä käsite on redusoitumaton Brillouinin vyöhyke. Koska ensimmäisellä Brillouinin vyöhykkeellä yleensä on symmetriaominaisuuksia, se voidaan jakaa keskenään yhteneviin alueisiin. Redusoitumaton Brillouinin vyöhyke saadaan tällä tavoin ottamalla huomioon ensimmäisen Brillouinin vyöhykkeen kaikki symmetriat.


title: Brillouinin vyöhyke

text: Brillouinin vyöhykkeen käsitteen kehitti ranskalainen fyysikko Léon Brillouin (1889–1969).


title: Brillouinin vyöhyke

text: Koska pintakeskisen kuutiollisen (FCC) hilan käänteishila on tilakeskinen kuutiollinen (BCC), on pintakeskisen kuutiollisen hilan Brillouinin vyöhyke saman muotoinen kuin tilakeskisen kuutiollisen hilan Wigner–Seitzin solu, katkaistu oktaedri. Vastaavasti tilakeskisen kuutiollisen hilan Brillouinin vyöhyke on saman muotoinen kuin pintakeskisen kuutiollisen hilan Wigner–Seitzin solu, rombidodekaedri.


title: Brillouinin vyöhyke

text: Joillakin Brillouinin vyöhykkeeseen liittyvillä pisteillä, joita sanotaan sen "kriittisiksi pisteiksi", on symmetrian vuoksi erityinen merkitys. Kuutiollisten ja heksagonaalisen hilan kriittiset pisteet on lueteltu seuraavassa taulukossa:


title: Brillouinin vyöhyke

text: Muilla hiloilla on erityyppisiä korkean symmetrian keskuksia. Niitä on kuvissa jäljempänä.


title: Brillouinin vyöhyke

text: Fysikaaliselta merkitykseltään käänteishilan pisteet vastaavat kiteessä etenevien aaltojen mahdollisia aaltovektoreita. Käänteishila ja siihen liittyvä Brillouinin vyöhyke on kiinteän olomuodon fysiikan keskeisimpiä käsitteitä.. Niiden merkitys kiinteiden aineiden teoriassa on niin perustava, että niitä on verrattu Maxwellin yhtälöihin, sillä niistä voidaan johtaa suuri osa koko teoriasta, samoin kuin koko sähkömagnetismin teoria voidaan johtaa Maxwellin yhtälöistä.


title: Brillouinin vyöhyke

text: Tutkittaessa kidehilassa esiintyviä, atomien värähtelystä aiheutuvia kimmoaaltoja voidaan yleensä rajoittua käsittelemään aaltoja, joiden aaltovektori sisältyy ensimmäiseen Brillouinin vyöhykkeeseen, sillä aallot, joiden aaltovektori on tämän ulkopuolella, voidaan käsittää ekvivalenteiksi jonkin Brillouinin vyöhykkeessä olevan aallon kanssa. Tämä on ehkä helpoimmin ymmärrettävissä tarkasteltaessa yksiulotteista atomiketjua.


title: Brillouinin vyöhyke

text: Olkoon ketjussa atomien välimatka vakio "r". Sen suoran hilan pisteitä ovat tällöin suoran pisteet "nr", missä "n" on mielivaltainen kokonaisluku. Ketjun käänteishilan muodostavat "k"-avaruuden pisteet formula_1 Näin ollen sen ensimmäisen Brillouinin vyöhykkeen muodostaa väli formula_2


title: Brillouinin vyöhyke

text: Tarkastellaan kahta tällaisessa ketjussa etenevää aaltoa, joiden aaltovektorit ovat formula_3 ja formula_4 ja joilla on sama amplitudi A. Tällöin näistä ensimmäinen on ensimmäisellä Brillouinin vyöhykkeellä, jälkimmäinen sen ulkopuolella. Näiden aaltojen aallonpituudet ovat formula_5 ja formula_6 Olkoon "m" mielivaltainen kokonaisluku, jolloin "mr" on jokin ketjuun kuuluva hilapiste, toisin sanoen jonkin atomin sijaintipaikka.


title: Brillouinin vyöhyke

text: Jos kiteessä etenee aalto, jonka aaltovektori on formula_3 ja jos sen vaihekulma origossa jollakin hetkellä on formula_8, pisteessä "mr" olevan atomin poikkeama tasapainopisteestä samalla hetkellä on formula_9. Jos aallon aaltovektori onkin formula_10, saman atomin poikkeama tasapainopisteestä samalla hetkellä onkin formula_11 = formula_12 Tämä on kuitenkin sama kuin ensimmäisenkin aallon tapauksessa, koska "n" on kokonaisluku ja sinifunktio saa saman arvon, kun sen argumenttiin lisätään formula_13 kerrottuna millä tahansa kokonaisluvulla. Nämä aallot ovat siis aina samassa vaiheessa jokaisen hilapisteen eli atomin kohdalla, eikä sillä, missä vaiheessa ne ovat hilapisteiden välissä, ole fysikaalista merkitystä. Jälkimmäinen aalto on siis ekvivalentti edellisen kanssa, jonka aaltovektori on ensimmäisellä Brillouinin vyöhykkeellä.


title: Brillouinin vyöhyke

text:
Myös elektronit voivat liikkua kiteen sisällä ja olla vuorovaikutuksessa atomien kanssa. Atomihilan jaksollisuuden vuoksi myös tähän vuorovaikutukseen liittyvät voimat ovat jaksollisia. Kvanttimekaniikan mukaan elektroneillakin on aaltoluonne, ja niiden mahdolliset aaltofunktiot vastaavat Schrödingerin yhtälön ratkaisuja. Elektronin aaltoluonteesta seuraa myös, että niillä on tietyn suuruinen aaltovektori, minkä vuoksi Schrödingerin yhtälö ratkaisuineen voidaan esittää myös käänteishilassa. Elektroneille voidaan määritellä myös Brillouinin vyöhyke aivan vastaavalla tavalla kuin atomien värähtelyjen tapauksessa. Ratkaisuna saadaan muotoa
olevia funktioita. Funktio formula_15 on hilan tavoin jaksollinen, mutta näiden ratkaisujen huomattava ominaisuus on, että ovat epäjatkuvia Brillouinin vyöhykkeen rajoilla. Tämä merkitsee, että on olemassa energian arvoja, joita ei vastaa mikään etenevää elektronia kuvaa ratkaisua. Täten tuloksena saadaan joukko energiavöitä, joiden välissä on energia-aukkoja.


title: Brillouinin vyöhyke

text: Jokaisella aaltovektorilla "k" on vastine "-k", joka kuvaa vastakkaiseen suuntaan etenevää elektroniaaltoa. Täytetyssä vyössä kumpaankin suuntaan eteneviä elektroneja on yhtä paljon, mikä merkitsee, että sähkövirtaa ei esiinny. Sähköjännitteen avulla elektronit voidaan kuitenkin järjestää uudstaan, mutta sähkötekniikassa tavallisesti käytetyillä jännitteillä pystytään aiheuttamaan ainoastaan pieniä energiasiirtymiä verrattuna energia-aukon kokoon. Metallien sähkönjohtavuus perustuu siihen, että niillä energiavyöt ovat vain osittain täytettyjä. Aineet, joilla energiavyöt ovat kokonaan täytettyjä, ovat eristeitä. On myös aineita, joilla täytettyjen vöiden välissä on energia-aukkoja, mutta ne ovat pienempiä kuin atomin keskimääräinen lämpöliike-energia huoneenlämpötilassa. Tällaiset aineet ovat puolijohteita. Ne ovat hyvin matalissa lämpötiloissa eristeitä, mutta korkeissa lämpötiloissa melko hyviä johteita.


title: Sapiens: Ihmisen lyhyt historia

text: Sapiens: Ihmisen lyhyt historia on israelilaisen historioitsija Yuval Noah Hararin kirja, joka julkaistiin hepreaksi vuonna 2011 ja suomennettiin vuonna 2016.


title: Sapiens: Ihmisen lyhyt historia

text: Kirja käy läpi ihmiskunnan historian ja kertoo sen avulla, miksi ihminen ("Homo sapiens") nousi maapallolla muita eläinlajeja valtaatekevämmäksi. Kirjassaan Harari väittää muun muassa maanviljelyn syntymisen olleen ihmiskunnalle virhe.


title: Kobolttijodidi

text: Kobolttijodidi (CoI) on koboltti- ja jodidi-ionien muodostama epäorgaaninen ioniyhdiste. Yhdistettä voidaan käyttää muun muassa katalyyttinä ja kosteusindikaattorina.


title: Kobolttijodidi

text: Kobolttijodidi on huoneenlämpötilassa kiteistä hygroskooppista ainetta. Se on polymorfista ja sillä on kaksi kidemuotoa, jotka ovat väriltään musta α-muoto ja keltainen β-muoto. Näistä β-muoto on epästabiilimpi ja muuntuu α-muodoksi kuumennettaessa noin 400 °C:n lämpötilaan. Kidevedettömän kobolttijodidin lisäksi tunnetaan myös väriltään vihreä dihydraatti (CoI·2HO) ja ruskehtavanpunainen heksahydraatti (CoI·6HO). Kobolttijodidi liukenee hyvin veteen ja liukenee myös etanoliin. Kobolttijodidi ärsyttää ihoa, silmiä ja hengitysteitä.


title: Kobolttijodidi

text: Kidevedetöntä kobolttijodidia valmistetaan koboltin ja jodin välisellä reaktiolla ja kidevedellisiä muotoja saadaan liuottamalla kobolttijauhetta vetyjodidin.


title: Kobolttijodidi

text: Kobolttijodidia käytetään kosteusindikaattorina erityisesti osoittamaan sisältävätkö orgaaniset liuottimet vettä. Lisäksi sitä käytetään orgaanisen kemian synteeseissä katalyyttinä muun muassa karbonylaatioreaktioissa.


title: Spider-Man: Kohti hämähäkkiversumia

text: Spider-Man: Kohti hämähäkkiversumia () on vuonna 2018 ensi-iltansa saanut Marvel Comicsin sarjakuvahahmoon Hämähäkkimies perustuva animaatioelokuva. Se sai ensi-iltansa 14. joulukuuta 2018.


title: Reise in das innere Nord-America in den Jahren 1832 bis 1834

text: Reise in das Innere Nord-America in den Jahren 1832 bis 1834 on moniosainen teos, jonka on laatinut saksalainen etnologi ja luonnontieteilijä Maximilian zu Wied-Neuwied. Kuvitus on sveitsiläisen taidemaalarin Karl Bodmerin. Teos ilmestyi peräjälkeen kolmella kielellä, saksaksi, englanniksi ja ranskaksi. Englanniksi sen nimi on "Maximilian Prince of Wied’s Travels in the Interior of North America, during the years 1832–1834" ja ranskaksi "Voyage dans l’interieur de L’Amérique du Nord exécuté pendant les années 1832, 1833 et 1834".


text: Teos kuvaa Maximilian zu Wied-Neuwiedin, Karl Bodmerin ja David Dreidoppelin vuosina 1832–1834 tekemää kansatieteellistä matkaa Pohjois-Amerikkaan. Tutkimusmatkan tarkoituksena oli tutkia Pohjois-Amerikan kasvistoa ja eläimistöä ja tavata niitä intiaaniheimoja, jotka aikoinaan elivät Missourin länsipuolella ja jotka tulivat Missourin rantamien linnakkeisiin tekemään turkiskauppaa American Fur Companyn kanssa.


text:
Teos "Reise in das innere Nord-Amerika 1832 bis 1834" on merkittävimpiä Yhdysvaltojen intiaanikansojen dokumentointeja.
Karl Bodmer toi matkalta Saksaan yli 400 luonnosta ja akvarellia intiaaneista, kasveista, eläimistä ja maisemista. Maximilian zu Wied-Neuwied valitsi lukuisista akvarelleista ne, jotka hän halusi liittää teokseen.


text: Hän pyysi siksi Karl Bodmeria valvomaan valmistusta sadan taalerin kuukausipalkkaa vastaan, josta puolet tämä joutui käyttämään velkojen ja kulujen maksuun.


text: Kirjan ensimmäiset kappaleet viitenä niteenä ilmestyivät 10. marraskuuta 1837. Vuosina 1837–1842 ilmestyi Koblenzissa kaksiniteinen laitos, jonka julkaisija oli Jakob Hölscher. Ranskankielinen laitos ilmestyi 1840–1843 ja englanninkielinen 1843–1844. Teosta tilattiin 277 kappaletta. Talouslama ja vuoden 1848 vallankumous keskeyttivät kysynnän. Karl Bodmer lupasi 1847 kuvien oikeudet ja alkuperäislaatat Maximilian zu Wied-Neuwiedille ja tämän perheelle. Kokoelmaa säilytettiin Neuwiedin linnassa, jonne se unohtui.


text: Yhdysvaltalaisen Pittsburgin Carnegie-kirjaston historiallisen kokoelman kappale teoksesta varastettiin monien muiden teosten joukossa. Kirjaston arkistonhoitaja vei teoksia parinkymmenen vuoden aikana lähiseudun antikvaariseen kirjakauppaan. Varkaudet huomattiin vuonna 2017. Kyseisen kappaleen arvoksi määriteltiin tässä yhteydessä yli miljoona euroa. Teos on yhä kateissa.


title: Luettelo Suomen taajamista 2016

text: Tämä artikkeli on luettelo Suomen taajamista vuonna 2016. Tilastolliset taajamat määrittelee Suomessa Tilastokeskus. Taajama-sarakkeessa sulkeisiin lainausmerkkeissä kirjoitetut nimet ovat Tilastokeskuksen alkuperäisessä aineistossa olevia nimimuotoja. Kunta-sarakkeessa kuntien nimien perässä olevat luvut kertovat, kuinka suuri osa taajaman väestöstä asuu kyseisessä kunnassa.


title: Luettelo Suomen taajamista 2016

text: Vuoden 2016 lopussa Suomessa oli 5 503 297 asukasta, joista 4 650 901 asui taajamissa, 781 877 haja-asutusalueilla ja 70 519 asukkaan asuinpaikka oli tuntematon. Taajama-aste oli 85,6 prosenttia. Taajamien lukumäärä oli 741 kappaletta.


title: Luettelo Suomen taajamista 2016

text: Monessa Ahvenanmaan kunnassa (Brändö, Föglö, Geta, Kumlinge, Kökar, Lumparland, Sottunga, Sund ja Vårdö) ei ollut lainkaan taajamaväestöä. Manner-Suomessa ainoa kunta, jossa ei ollut taajamia oli Luhanka. Kunnista, joissa oli taajamaväestöä, korkein taajama-aste oli Kauniaisissa (100,0 prosenttia) ja matalin Rääkkylässä (26,2 prosenttia). Maakunnittain tarkasteltuna korkein taajama-aste oli Uudellamaalla (95,3 prosenttia) ja matalin Ahvenanmaalla (62,5 prosenttia).


title: Herman Sjöblom

text: Herman Alexander Sjöblom (6. syyskuuta 1894 – 13. maaliskuuta 1962) oli suomalainen säveltäjä, sovittaja ja musiikkiliike Oy R. E. Westerlund Ab:n toimitusjohtaja. Hän käytti säveltäjänä ja sovittajana salanimeä A. Salo.


title: Herman Sjöblom

text: Sjöblom sävelsi ja sovitti iskelmämusiikkia sekä toimi orkesterinjohtajana His Master's Voice-levymerkille. Hän toimi salonkiorkesterin kapellimestarina ja sovitti salonkiorkesterille suomalaisten säveltäjien pianoteoksia, näitä säveltäjiä olivat muun muassa Jean Sibelius, Toivo Kuula, Selim Palmgren, Armas Järnefelt ja Oskar Merikanto. Sjöblom oli myös toimittajana eri musiikkikustantamoilla (Wilhelm Hansen Kööpenhaminassa, R. E. Westerlund Helsingissä ja Breitkopf & Hartel Leipzigissa).


title: AGM-88 HARM

text: AGM-88 HARM ("High-Speed Anti-Radiation Missile") on yhdysvaltalainen tutkahakuinen ohjus. Ohjuksen kehitys aloitettiin vuonna 1969 tavoitteena korvata AGM-45 Shrike ja AGM-78 Standard ohjukset. Ohjuksen alkuperäinen kehittäjä oli Texas Instruments, myöhemmin Raytheon. Ensimmäinen tuotantoerä ohjuksia toimitettiin vuonna 1983 ja ensimmäinen operatiivinen käyttö oli huhtikuussa 1986 tavoitteena tuhota Libyalaisia tutkia.


title: Brahenkatu

text: Brahenkatu on 800 metriä pitkä katu Turun ruutukaava-alueella. Sen poikkikatuja ovat Linnankatu, Eerikinkatu, Yliopistonkatu, Maariankatu, Sibeliuksenkatu, Tuureporinkatu, Läntinen Pitkäkatu ja Ratapihankatu.


title: AIM-132 ASRAAM

text: MBDA ASRAAM on eurooppalainen lyhyen kantaman ilmataisteluohjus. Ohjuksesta suunniteltiin korvaajaa AIM-9 Sidewinder -ohjuksella ja sillä on siten myös yhdysvaltalainen tunnus AIM-132.


title: AIM-132 ASRAAM

text: Ohjuksen tavoitteet määriteltiin vuosien 1984 ja 1987 välisenä aikana, jonka jälkeen kehityksen aloittivat BAe Dynamics ja Bodensee Gerätetechnik.


title: Hepokatti (kappale)

text: ”Hepokatti” eli ”Oli hepokatti maantiellä poikittain...” on suomenkielinen versio 1800-luvun puolenvälin yhdysvaltalaisesta laulusta ”Polly Wolly Doodle”. Samasta kahden soinnun sävelmästä on tehty lukemattomia muitakin versioita, kuten Boney M. -yhtyeen hitti ”Hooray! Hooray! It's a Holi-Holiday” vuodelta 1979. Suomeksi siitä on ainakin kolme muutakin sanoitusta, Kerttu Mustosen ”Kun iloisia ystäviä on” (1937), Sauvo Puhtilan ”Etelään” (1988) ja Tarja Jykylän ”Rikirii” (2010).


title: Hepokatti (kappale)

text: Laulua ”Polly Wolly Doodle” esitti tiettävästi ensimmäisenä Dan Emmett ja Virginia Minstrels vuonna 1843 New Yorkin Boweryssä. Emmett on usein merkitty myös kappaleen tekijäksi, mutta asiasta ei ole varmuutta. Laulun sävel ja sanat julkaistiin ensi kerran Harvardin yliopiston opiskelijoiden laulukirjassa vuonna 1878, ja sitä on esitetty myös Yalen yliopistossa samana vuonna. Sidney Clare kirjoitti lapsitähti Shirley Templen laulettavaksi osin toisenlaisen sanoituksen elokuvaan "Pieni kapinoitsija" (The Littlest Rebel, 1935).


title: Hepokatti (kappale)

text: Suomenkielisen ”Hepokatti”-sanoituksen tekijää ei tunneta, mutta joissakin levytyksissä se on merkitty Pertti Reposen nimiin. Se alkaa englanninkielisen version loppupuolella esiintyvästä heinäsirkasta, joka makoilee junaradalla ("railroad track") ja kaivelee hampaitaan mattonaulalla ("carpet tack"). Suomalaisversiossa hepokatti istuu maantiellä ja kaivelee hampaitaan haravalla. Suomenkielinen sanoittaja on kirjoittanut jatkoksi alkuperäistä absurdimpia eläinjuttuja seinällä soittelevine silleineen ja kananpojan aivastuksineen.


title: Hepokatti (kappale)

text: Kappaleesta on Suomessa tullut suosittu lastenlaulu, joka on levytetty monille lastenlevyille. Ensimmäisenä sen levytti ”Hepokatti”-tekstillä Tapio Rautavaara vuonna 1967, ja muita levyttäjiä ovat olleet Lasse Kuusela ja Humppa-Veikot (1972), Songilo (1980) ja monet lastenmusiikkiryhmät.


title: Gabriel (ohjus)

text:
Gabriel on Israelissa kehitetty meritorjuntaohjus. Ohjustyypin valmistaja on IAI. Suomen puolustusvoimat hyväksyi sen käyttöönsä kesällä 2018 ja päätti tehdä tilaussopimuksen, jonka arvo on 162 miljoonaa euroa. Toimitukset tapahtuvat vuosina 2019-2025. Ohjuskauppaan sisältyy myös tilausoptio, jonka arvo on 193 M€. Merivoimille toimitettavan merimaaliohjuksen tyypitystunnus on PTO 2020.
Muita valintaprosessissa mukana olleita olivat norjalainen Kongsbergin NSM, eurooppalais-ranskalainen MBDA:n Exocet, ruotsalainen Saabin RBS15 sekä yhdysvaltalainen Boeing Harpoon.


title: Gabriel (ohjus)

text: Ohjus lentää ilmassa arviolta 2,5 metrin korkeudessa. Asetyyppinä Gabriel tuli käyttöön vuonna 1962, joten se on käynyt läpi useita eri kehitysversioita. Omamassa on kohonnut 480 kg:sta 960 kg:aan. Taistelukärjen omamassa kohosi 100 kg:sta 240 kg:aan. Kantama oli alun perin vain 20 km, mutta Mark IV -versiossa se on jo 200 km.


title: Rista

text: Rista on sukunimi, joka on muun muassa seuraavilla suomalaisilla henkilöillä:


title: Naval Strike Missile

text: Naval Strike Missile (NSM) on norjalaisen Kongsbergin kehittämä meritorjuntaohjus.


title: Naval Strike Missile

text: Ohjus on valittu käyttöön Norjan ja Puolan laivastossa.


title: Naval Strike Missile

text: Ohjuksesta on Joint Strike Missile (JSM) versio F-35-hävittäjää varten.


title: Dagmar Kemilä

text: Selma Dagmar Kemilä, o.s. "Mäkeläinen" (4. heinäkuuta 1891 Helsinki – 1961 ) oli suomalainen kansakoulunopettaja ja oppikirjojen tekijä.


title: Dagmar Kemilä

text: Kemilän vanhemmat olivat työmies Otto Mäkeläinen ja Maria Kivikangas. Hän pääsi Helsingin jatko-opistosta 1911 ja valmistui kansakoulunopettajaksi 1913. Kemilä teki opintomatkat Saksaan ja Italiaan 1923–1924 ja Sveitsiin 1939.


title: Dagmar Kemilä

text: Kemilä toimi opettajana Askolassa 1911–1916 ja Helsingissä vuodesta 1916 alkaen. Hän järjesti oppilaiden piirustusnäyttelyitä Suomessa, Ruotsissa ja Pariisissa saaden kunniapalkinnon 1947.


title: Dagmar Kemilä

text: Dagmar Kemilä oli naimisissa 1927–1951 kansakoulunopettaja ja runoilija Jaakko Kemilän (kirjailijanimi "Osmo Orjanheimo") kanssa.


title: Ahopirkko

text: Ahopirkko ("Psyllobora vigintiduopunctata"), jota kutsutaan myös nimellä 22-pistepirkko, on leppäkerttujen heimoon kuuluva hyönteislaji. Ahopirkko on 3-4 mm kokoinen kovakuoriainen, jonka kirkkaankeltaisissa peitinsiivissä on 22 pistettä. Ahopistepirkot liikkuvat pensaiden ja ruohovartisten kasvien lehdille. Sekä aikuiset että toukat ovat hyödyllisiä, sillä ne syövät kasveista härmän sienirihmastoja lehtien pinnoilta.


title: Venera 1VA

text: Tjaželyi Sputnik, (ven.: Тяжелый Спутник, joka tarkoittaa "Raskas Satelliitti"), tunnetaan myös nimellä Venera 1VA No.1, tai lännessä nimellä Sputnik 7, oli Neuvostoliittolainen avaruusalus, jonka tarkoituksena oli olla ensimmäinen Venusta tutkinut avaruusalus. Ongelman takia se epäonnistui lähtemään Maan kiertoradalta. Neuvostoliitto ei halunnut tunnustaa epäonnistumista, joten maan hallitus sanoi että kyseessä oli kokeilu.


title: Venera 1VA

text: Tjaželyi Sputnik laukaistiin Baikonurin avaruuskeskuksesta 4. helmikuuta vuonna 1961 klo. 01:18:03 UTC. Se paloi ilmakehässä Siperian yläpuolella 26. helmikuuta 1961.


title: Kosmos 96/Venera 4

text: Kosmos 96 (ven.: Космос 96 joka tarkoittaa "Cosmos 96"), tai 3MV-4 No.6, oli Neuvostoliittolainen avaruusalus jonka piti tutkia Venusta. Se oli 3MV-4-avaruusalus joka laukaistiin osana Venera-ohjelmaa. Sen piti lentää Venuksen ohi, mutta ongelman takia se ei päässyt Maan kiertoradalta.


title: Kosmos 96/Venera 4

text: Se suunniteltiin tutkimaan Marsia, mutta sitä ei laukaistu laukaisuikkunan aikana, joten se uudistettiin tutkimaan Venusta Venera 2:en ja Venera 3:en kanssa.


title: Kosmos 96/Venera 4

text: Se laukaistiin 23. marraskuuta vuonna 1965 klo. 03:21 UTC Baikonurin avaruuskeskuksesta. Kosmos 96 tuhoutui kun se palasi takaisin Maan ilmakehään 9. joulukuuta 1965.


title: AptX

text: aptX on Qualcommin omistama äänenpakkausmenetelmä (koodekki).


title: AptX

text:
Alkuperäisen algoritmin kehitti Stephen Smyth osana väitöskirjaansa Belfastin yliopiston sähkötekniikan ja tietotekniikan laitoksella.
Algoritmia käytettiin kaupallisesti 1990-luvun alusta, kun se toteutettiin APTX100ED-DSP-piirillä.
aptX otettiin vaihtoehtoiseksi äänenpakkausmenetelmäksi Bluetooth-standardiin.


title: AptX

text:
CSR (aiemmin Cambridge Silicon Radio) osti aptX-kehittäjän 2010.
Qualcomm osti CSR:n 2,4 miljarilla dollarilla vuonna 2015.


title: AptX

text:
Alkuperäinen aptX käytti 352kbps bittinopeutta, joka vastasi noin 4:1 pakkaussuhdetta audiolle.
Alkuvuodesta 2016 julkaistiin aptX HD, joka on tarkoitettu hifi-tasoiseen äänensiirtoon ja jota valmistaja mainostaa "CD-äänenlaatua parempana." aptX HD on myös yhteensopiva vanhan aptX:n kanssa.


title: Charles Lynch

text: Charles Lynch voi tarkoittaa seuraavia:


title: Kreikan maastopalot 2018

text: Kreikan vuoden 2018 maastopalot yltyivät heinäkuun lopulla 2018. 23.–24. heinäkuuta palot tuhosivat erityisesti Itä-Attikaa Néa Mákrin ja Rafínan alueilla, Ateenan metropolialueen itälaidalla. 15. elokuuta mennessä palot olivat vaatineet 96 kuolonuhria. Noin 190 ihmistä vietiin sairaalahoitoon. Suurimpia tuhoja kärsi Néa Mákrin Mátin kaupunginosa, jossa kuoli 25 tulen saartamaksi jäänyttä ihmistä.


title: Kreikan maastopalot 2018

text: Maastopalot tuhosivat myös Kinétan seutua Länsi-Attikassa. Suuria maastopaloja oli myös muualla Kreikassa, kuten Kreetalla Apokóronaksen alueella.


title: Kreikan maastopalot 2018

text: Viranomaiset ovat epäilleet ainakin osaa paloista tahallaan sytytetyiksi. Palot ovat Kreikan tuhoisimmat sitten vuoden 2007 maastopalojen. Maahan julistettiin palon jälkeen kolmen vuorokauden suruaika.


title: Máti

text:
Máti () on Néa Mákrin kaupungin kaupunginosa Marathónaksen kunnassa Itä-Attikassa Kreikassa. Se sijaitsee Attikan itärannikolla Néa Mákrin keskustan ja Rafínan välillä, noin 30 kilometriä itäkoilliseen Ateenan keskustasta.
Mátin nimi tarkoittaa suomeksi ”silmää”. Kaupunginosa on kehittynyt rantalomakohteeksi, jossa on lukuisia hotelleja. Siellä on myös pieni satama. Mátin tärkein kirkko on omistettu Neitsyt Marian kuolonuneen nukkumiselle ("Koímisi tis Theotókou"). Kaupunginosan lounaispuolella sijaitsee Néos Voutzáksen kylä.


title: Máti

text: Máti kärsi suuria tuhoja Itä-Attikan maastopaloissa 23. heinäkuuta 2018. Sen paloissa kuoli 25 ihmistä.


title: College (täsmennyssivu)

text: College on englanninkielisissä maissa useista eritasoisista oppilaitoksista käytetty termi. Se voi viitata myös:


title: Fotoyks

text: Fotoyks on vuonna 1976 perustettu suomalainen valokuva-alan yritys, jolla on seitsemän passikuvaamoa ja valokuvatuotteiden myymälää pääkaupunkiseudulla. Lisäksi yritys tarjoaa tuotteitaan verkossa osoitteessa fotoyks.fi ja kuvatkirjaksi.fi.


title: Fotoyks

text: Yritys toimii passikuvauksen edelläkävijänä. Passikuvaamot toimivat ilman ajanvarausta. Kuvauksen jälkeen Fotoyks toimittaa asiakkaasta otetun passikuvan poliisin tietojärjestelmään, ja yleisimmissä tapauksissa asiakas voi hakea uutta passia verkossa joko välittömästi myymälän asiakaspäätteellä tai myöhemmin kotonaan. Pasilan ja Tikkurilan poliisin lupapalveluiden vieressä toimii Fotoyks-passikuvaamo niitä asiakkaita varten, jotka tekevät passihakemuksen varaamalla ajan lupapalveluihin. Passikuvien lisäksi kuvaamoista saa ilman ajanvarausta kuvat viisumeihin, muihin dokumentteihin sekä rennommat henkilökuvat.


title: Fotoyks

text: Yritys valmistaa asiakkaan kuvatiedostoista ja filmeistä aitoja valokuvia, kuvakirjoja, kuvakortteja, julisteita, tauluja, kalentereita ja muita kuvatuotteita. Asiakas voi tuoda kuvansa myymälään ja tilata siellä haluamiaan kuvatuotteita Fotomaatti-tilauspäätteiden avulla. Vaihtoehtoisesti hän voi ladata kuvatiedostonsa fotoyks.fi-nettipalveluun, tehdä siellä haluamansa kuvatuotteet ja noutaa ne parin päästä valitsemastaan myymälästä tai saada tuotteet postitse kotiinsa. Yritys ilmoittaa sivustollaan reaaliaikaisesti, milloin kuvatilaus on valmis.


title: Fotoyks

text: Fotoyks on harvoja yrityksiä, jotka edelleen palvelevat filmiin liittyen tarjoamalla laajaa valikoimaa filmejä, kehittämällä niitä joka arkipäivä sekä tarjoamalla filmien skannaus- ja digitointipalveluja. Yritys tarjoaa myös kaitafilmien ja videoiden digitalisointia.


title: Fotoyks

text: Yritys kuuluu yhä pienenevään joukkoon yrityksiä, joka edelleen valmistaa aitoja valokuvia kemiallisen prosessin avulla, ei tulosteita. Kehitysprosessissa ylitse jäävä kemia kierrätetään.


title: Fotoyks

text: Fotoyks aloitti kuvakirjojen valmistuksen Suomessa ensimmäisten joukossa vuonna 2007. Nykyinen painokone on sarjassaan kolmas. Asiakas voi tehdä kuvakirjan joko netin ylitse selaimellaan fotoyks.fi-palvelussa tai ladata omalle koneelleen ilmaisen ohjelmiston kuvatkirjaksi.fi-sivustolta.


title: Fotoyks

text: Yritys valmistaa kaikki valokuvat ja kuvatuotteet itse omissa tiloissaan Helsingissä. Sillä on käytössään muun muassa fotokemiaa käyttävä Polielettronica-suurlabbis ja Noritsu-minilabbiksia sekä kuvakirjoja painava Canon-painokone.


title: Fotoyks

text: Ensimmäinen Fotoyks-myymälä perustettiin Helsinginkadulle Kallioon vuonna 1976. Tuolloin filmien kehitys ja valokuvat kestivät tyypillisesti kolme vuorokautta, mutta Fotoyks tarjosi asiakkailleen saman palvelun kolmessa tunnissa. Seuraavat myymälät perustettiin keskustaan, Itäkeskukseen, Tapiolaan ja Vantaalle. 2000-luvulla digikameroiden syrjäyttäessä filmin myymälöitä lopetettiin. Viime vuosina myymälöitä on perustettu Pasilaan (2013), Dixi Tikkurilaan (2018) sekä Isoon Omenaan (2018).


title: Innerworld

text: Innerworld on kanadalaisen synthpop-yhtyeen Electric Youthin ensimmäinen studioalbumi, jonka julkaisi Kanadassa Last Gang Records ja muualla maailmassa Secretly Canadian 30. syyskuuta 2014.


title: Innerworld

text: National Public Radio esitti albumin ensimmäistä kertaa ”First Listen” -ohjelmassaan 20. syyskuuta 2014.


title: Innerworld

text: Albumi nauhoitettiin Torontossa ja Los Angelesissa ja sen tuotti Electric Youth. Vince Clarke ja Peter Mayes auttoivat myös albumin tuottamisessa ja Mayes myös miksasi sen.


title: Innerworld

text: Albumin kansikuvassa esiintyy Electric Youthin Austin Garrick ja Bronwyn Griffin englantilaisen taidemaalarin Paul Robertsin maalaamana.


title: Arvo Ojala

text: Arvo Ojala (21. helmikuuta 1920 Seattle, Washington – 1. heinäkuuta 2005 Gresham, Oregon) oli amerikansuomalainen aseasiantuntija, joka koulutti Hollywoodissa näyttelijöitä revolverin nopeassa esiin vetämisessä ja ampumisessa.


title: Arvo Ojala

text: Ojala toimi asekouluttajan tehtävässä muun muassa elokuvissa "Koston käsi" (1955), "Liekehtivät vuoret" (1956), "Butch ja Kid – auringonlaskun ratsastajat" (1969), "Silverado" (1985) ja "Kolme kaverusta" (1986). Hänen koulutettaviinsa kuuluivat muun muassa Kevin Costner, Michael J. Fox, Kevin Kline, Paul Newman ja Robert Redford. Ojala myös näytteli toisinaan itse sivuosissa tai sijaisnäyttelijänä.


title: Arvo Ojala

text: Arvo Ojala varttui maatilalla Yakiman lähellä Washingtonin osavaltiossa suomalaissiirtolaisten poikana ja oppi metsästysretkillä jo lapsena aseen käyttöä.


title: Arvo Ojala

text: Ojala sai patentin suunnittelemalleen pistoolikotelolle, joka mahdollistaa aseen nopean esiinvedon. Sitä käyttivät keksijän mukaan nopeuskilpailijoiden lisäksi 1960-luvun alussa monet poliisilaitokset Yhdysvalloissa.


title: Arvo Ojala

text: Arvo Ojala oli 26 vuotta (1951–1978) naimisissa mallina, näyttelijänä ja ammattimaisena taitoluistelijana toimineen Doris Seversenin kanssa. He saivat viisi lasta.


title: Day Birger Et Mikkelsen

text: Day Birger Et Mikkelsen on tanskalainen, vuonna 1997 perustettu muotitalo.


title: Day Birger Et Mikkelsen

text:
Day Birger Et Mikkelsenin perustaja on Keld Mikkelsen, jonka unelmana oli vallata hienostunut siluetti ja yhdistää se maailmanmatkoillaan löytämiltään etnisten yksityiskohtien kanssa. Keld Mikkelsen on viettänyt yli 10 vuotta Aasiassa tutkien käsityötekniikoita. Hän on myöhemmin hyödyntänyt näitä tekniikoita omissa luomuksissaan.
Perustamisvuodestaan 1997 lähtien päätarkoituksena on ollut tehdä monipuolista ja mukautuvaa muotia, joka täyttäisi modernin naisen tarpeet ja esittelisi nykyaikasta jokapäivän estetiikkaa.
Vuonna 2018 Day Birger Et Mikkelsen toi Specsaversille oman kehysmallistonsa.


title: SGI IRIS

text: IRIS oli Silicon Graphicsin (SGI) työasemasarja, joita olivat 1000, 2000 ja 3000 -sarjat. Työasemissa käytettiin Motorola 68000 -sarja suorittimia.


title: SGI IRIS

text: IRIS GL -grafiikkarajapinta sai alkunsa sarjan työasemilla, joka johti OpenGL:n kehitykseen.


title: SGI IRIS

text: 1000, 2000 ja 3000 -sarjojen jälkeen SGI siirtyi MIPS-arkkitehtuurin suorittimiin ja julkaisi muun muassa 4D/20 Personal Iris -sarjan työaseman.


title: Maxtor

text: Maxtor oli vuonna 1982 perustettu kiintolevyvalmistaja, jonka Seagate osti vuonna 2006.


title: Maxtor

text: Yritys kehitti muun muassa ESDI-väylän kiintolevyille.


title: Maxtor

text:
Yritys osti Quantumin kiintolevyliiketoiminnan vuonna 2002.
2000-luvun alussa Maxtor oli maailman suurin kiintolevyvalmistaja ostettuaan Quantumin tuotannon. Yhtiö ajautui vaikeuksiin vuosikymmenen keskivaiheilla. Siltä puuttui kunnollinen 2,5 tuuman levyjen mallisto, ja yhtiön tuotteita vaivasivat laatuongelmat.
Maxtorin talous oli heikko koko sen historian ajan, ja Quantumista maksettu hinta ja kyseenalaiset johdon päätökset ajoivat yhtiön vaikeuksiin.


title: Maxtor

text: Seagate käytti Maxtorin edelleen merkkiä muutaman vuoden ulkoisissa kiintolevyasemissa, joissa yritys oli ollut vahva. Yritys otti merkin käyttöön uudelleen 2016.


title: Pekka Mäki (arkkitehti)

text: Pekka Mäki (s. 1969) on suomalainen arkkitehti, joka on turkulaisen Sigge Arkkitehdit Oy:n toimitusjohtaja ja pääosakas. Tampereen teknillisestä korkeakoulusta arkkitehdiksi valmistunut Mäki perusti vuonna 1996 Helsinkiin oman arkkitehtitoimiston Viiva Arkkitehtuuri Oy:n, joka yhdistyi arkkitehti Sigvard Eklundin 1956 perustaman Arkkitehtitoimisto Sigge Oy:n kanssa vuonna 2001. Nykyään Sigge Arkkitehdit on liikevaihdoltaan Turun suurin, ja myös yksi Suomen suurimmista arkkitehtitoimistoista.


title: Pekka Mäki (arkkitehti)

text: Mäen tunnetuin työ on yhdessä Rauno Lehtisen ja Toni Peltolan kanssa suunniteltu Suomen Berliinin-suurlähetystö, joka valmistui vuonna 1999 osaksi Berliinin pohjoismaisten suurlähetystöjen rakennuskompleksia. Vuonna 2001 se palkittiin Hongkongissa maailman parhaana rakennuksena, ja voitti samana vuonna myös Euroopan parhaan rakennuksen sekä maailman parhaan toimistorakennuksen palkinnot Royal Institute of British Architects -järjestön ja "World Architecture" -julkaisun järjestämässä kilpailussa. Mäen Turun Hirvensaloon suunnittelemaa merenrantahuvilaa "villAmaa" on esitelty muun muassa amerikkalaisessa "Wall Street Journalissa".


title: Pekka Mäki (arkkitehti)

text: Vuonna 2017 Mäen Åbo Akademin humanistiselle tiedekunnalle suunnittelema "Arken" valittiin "Turun Sanomien" äänestyksessä Turun 2000-luvun arkkitehtuurin suosikkirakennukseksi. Samana vuonna herätti huomiota Mäen, Rauno Lehtisen ja Jani Vahalan laatima Turun ylioppilaskyläsäätiön opiskelija-asuntolan suunnitelma "Emo", jonka katsottiin ylhäältä päin tuovan mieleen ”kirkkoveneen” eli naisen sukupuolielimen.


title: Ruotsin maastopalot 2018

text: Ruotsin vuoden 2018 maastopalot laajenivat erityisen lämpimän sään vuoksi erityisen kuivissa metsissä enintään 81 palopaikan tulipaloiksi eri paikoissa Ruotsia. Ruotsi sai apua sammuttamiseen useilta Euroopan unionin mailta. Sammutuslentokoneiden ja -helikoptereiden lisäksi joistain maista lähetettiin myös henkilöitä ajoneuvoineen maalta tapahtuvaa sammutusta varten.


title: Olli F. Linnainmaa

text: Olli Frans Linnainmaa (23. syyskuuta 1907 Ulvila – 27. helmikuuta 1991 Pori) oli suomalainen kauppias, joka tunnetaan Suomen itsepalvelukaupan uranuurtajana. Hän avasi Poriin maan ensimmäisen valintamyymälän vuonna 1949, ja myöhemmin 1960-luvulla Linnainmaa Oy:n liikkeissä aloitettiin tarjoustuotteiden myynti ensimmäisenä Suomessa.


title: Olli F. Linnainmaa

text: Olli F. Linnainmaa aloitti kauppiaan uransa vuonna 1928, jolloin hän sai maistraatilta luvan taloustavaroita myyvän liikkeen perustamiseen. Vuonna 1936 Linnainmaa avasi Porin Isolinnankadulle elintarvikeliikkeen, jonka hän toukokuussa 1949 muutti itsepalveluperiaatteella toimivaksi ensimmäisenä Suomessa. Linnainmaa sai ajatuksen Yhdysvalloissa asuneelta tuttavaltaan, joka oli näyttänyt hänelle kuvia amerikkalaisista itsepalvelumyymälöistä.


title: Olli F. Linnainmaa

text: Uuden liikeidean toimivuutta epäiltiin aluksi, kun ihmisten oletettiin varastavan kaupasta ja Linnainmaan ajautuvan pian vararikkoon. Hänen kauppansa kuitenkin menestyi, ja vuonna 1955 Linnainmaa avasi myös leipomon ja kahvilan. 1950-luvulla itsepalvelumyymälöitä alettiin perustamaan myös muualle Suomeen. Vuonna 1965 aloitti toimintansa Linnainmaa Oy:n toinen valintamyymälä Isolinnankadun eteläpäässä. Kaksi vuotta myöhemmin toimitusjohtajaksi tuli hänen poikansa ekonomi Matti Linnainmaa, joka kasvatti yrityksen yhdeksän Porissa toimineen elintarvikemyymälän ketjuksi.


title: Olli F. Linnainmaa

text: Linnainmaan vuonna 1936 avaama liike toimi samoissa tiloissa Isolinnankatu 9:ssä aina vuoteen 1975 saakka. Nykyään paikalla on 2000-luvun alussa valmistunut uudisrakennus, jonka seinään kiinnitettiin vuonna 2010 Suomen ensimmäisestä valintamyymälästä kertova muistolaatta. Isolinnankadun ja Mikonkadun kulmauksessa sijainneen Linnainmaan liikerakennuksen tontilla on nykyään Porin korkein asuinrakennus 16-kerroksinen "Linnainmaankulma".


title: Olli F. Linnainmaa

text: Olli F. Linnainmaa kuului myös Porin kaupunginvaltuustoon kokoomuksen edustajana. Hänelle myönnettiin kauppaneuvoksen arvonimi vuonna 1964. Linnainmaa kuoli Porissa 83-vuotiaana helmikuussa 1991.


title: Corropoli

text: Corropoli on kunta Keski-Italiassa, Abruzzon alueella, Teramon maakunnassa. Kunta sijaitsee Abruzzon pohjoisosassa, Teramosta 40 kilometriä koilliseen. Corropolissa on runsaat 5 000 asukasta.


title: Topinpuisto

text: Topinpuisto on Turussa Orikedolla vuonna 2017 toimintansa aloittanut kiertotalouskeskus, jonka tarkoituksena on mahdollistaa kiertotalouteen pohjautuvaa liiketoimintaa ja kehittää uusia liiketoimintamalleja yhteistyössä kotimaisten sekä ulkomaisten yritysten kanssa. Periaatteena on, että alueella käytetään hyväksi esimerkiksi Turun seudun tuotannossa, palveluissa ja logistiikassa muodostuvia jätteitä, sivutuotteita ja energiaa, jolloin säästetään luontoa ja rahaa


title: Topinpuisto

text: Topinpuisto syntyi Turun alueella havaitusta kysynnästä yritysklusterina toimivalle kiertotalousverkostolle. Yritysten symbioositoiminta etenkin kiertotalouden edistämiseksi on havaittu tulevaisuuden trendiksi, jolle Topinpuiston on tarkoitus tarjota kasvualusta Turun alueella. Kiertotalouskeskuksen lähtökohtana on resurssi- ja energiatehokas, kiertotalouden periaatteita noudattava jätehuollon palvelukeskus joka mahdollistaa pk-yrityksille uutta liiketoimintaa ja havainnollistaa kierrätystoiminnan mahdollisuuksia yrityksen omalla liikealalla.


title: Topinpuisto

text: Topinpuisto kehitetään 6Aika: Tulevaisuuden kiertotalouskeskukset-hankkeen tuella. Hanketta toteutetaan vuosina 2017-2019 EAKR-rahoituksella osana Suomen 6 suurimman kaupungin 6Aika-strategiaa. Topinpuisto on myös merkittävä osa Turun kaupungin resurssiviisautta, päästöttömyyttä ja kestävää kehitystä painottavaa kaupunkistrategiaa.


title: Topinpuisto

text: Vuonna 2018 Topinpuiston 65 hehtaarin alueella toimii 6 yritystä, jotka työllistävät Topinpuistossa yli 50 työntekijää.


title: Topinpuisto

text: Topinpuistoon suunnitellaan vierailukeskusta, jossa voi tutustua kiertotalouteen ja sen toteutukseen käytännössä; miten yhteiskunnan materiaalivirtoja voidaan hyödyntää ja miten ne saadaan takaisin kiertoon uusina tuotteina. Tällä hetkellä vierailukeskusta pilotoidaan Lounais-Suomen Jätehuollon vierailukeskus Kahmarissa. Vierailukeskus Kahmari toimii näyttelytilana yrityksille, koululaisille ja asukkaille, sekä kokoustilana ja ympäristöalan toimijoiden kohtauspaikkana. Vierailukeskus Kahmari avattiin yleisölle vuoden 2017 lokakuussa.


title: Topinpuisto

text: Topinpuiston kiertotalouskeskusta kehitetään yhteistyössä useiden tahojen kesken. Kiertotalouskeskuksen kehitystyössä mukana ovat Lounais-Suomen Jätehuolto Oy, Kuntec Oy, Gasum Oy, Kuusakoski Oy, Ekopartnerit Turku Oy, Kaivoasema Oy, Turun ammattikorkeakoulu, Turun kaupunki, Varsinais-Suomen Liitto, Valonia, Turku Science Park Oy, Smart Chemistry Park, HUB Turku ry, Bastu, Kiertomaa Oy ja Molok Oy.


title: Topinpuisto

text: Korkeakoulujen ja muiden alueen oppilaitosten kanssa Topinpuisto järjestää yhteistyöhankkeita, työpajoja, projekteja, opinnäytetöitä sekä kiertotalousneuvontaa.


title: Topinpuisto

text: Topinpuiston yhteistyökumppanina Lounais-Suomen Jätehuolto vastaanottaa, käsittelee ja loppusijoittaa jätteitä, sekä kehittää ja tutkii uusia keinoja soveltaa kiertotalouden periaatteita yritysten liiketoimintaan.


title: Topinpuisto

text: Kuntec Oy valmistaa Topinpuistossa multaa ja haketta Turun kaupungin puistoista siivotuista risuista ja lehdistä.


title: Topinpuisto

text: Ekopartnerit Turku Oy järjestää yrityksille suunnattuja jätepalveluita, kuten jätteen uudelleenohjausta hyötykäyttöön ja vaarallisten jätteiden vastaanottoa ja käsittelyä.


title: Topinpuisto

text: Topinpuistossa toimiva Kuusakoski Oy:n palvelupiste vastaanottaa kierrätystä varten käytöstä poistettuja koneita, metallia ja muuta teollisuuden jätettä.


title: Topinpuisto

text: Energiayhtiö Gasum Oy valmistaa ja jalostaa Topinpuistossa biokaasua ja kierrätyslannoitteita kuluttajien, teollisuuden ja liikenteen käyttöön biohajoavista jätteistä.


title: Topinpuisto

text: Kaivoasema Oy vastaanottaa ja käsittelee Topinpuistossa mm. hiekan- ja öljynerotuskaivojen jätteitä Turusta ja lähikunnista.


title: Topinpuisto

text: Turun kaupunki ja Turun ammattikorkeakoulu ovat vuodesta 2014 lähtien ideoineet ja valmistaneet uusia tuotteita Ruisrockin ja Tall Ships Racesin kaltaisten taahtumien banderolleista. Hanketta on kehitetty ja viety eteenpäin osana Topinpuiston kiertotalousverkostoa vuodesta 2017. Banderolleja kerätään niitä hyödyntäville yrityksille, jotka tarjoavat hankkeelle näkyvyyttä mm. sosiaalisessa mediassa, tai sitoutuvat lahjoittamaan osan myymiensä banderollituotteiden tuotoista Saaristomeren suojelurahastoon. Hankkeen tavoitteena on havainnollistaa kuluttajille sekä yrityksille materiaalien kierrätys- ja hyödyntämismahdollisuudet sen varsinaisen käyttötarkoituksen ulkopuolellakin. Banderolleista on tähän mennessä valmistettu mm. kestokasseja, korvakoruja, laukkuja, tietokonesuojia, asiakirjataskuja ja muita design-tuotteita.


title: Topinpuisto

text: Entisen Topinojan jätekeskuksen alueen asemakaavoitus tulee muuttumaan alueen käyttötarkoituksen muuttuessa jätteiden loppusijoittamisesta kiertotalouteen painottuvaksi. Myöskin maisemoitu vanha jätekumpu osoitetaan jätteiden läjityksestä muuhun käyttöön, ja jätekeskuksen muiden alueiden käyttötarkoituksia, kulkuyhteyksiä ja aluerajauksia päivitetään. Kaakkoispuolella sijaitsevat rakentamattomat alueet asemakaavoitetaan kiertotalouteen liittyvien yritystoimintojen alueeksi. Osa alueesta on Kaarinan kaupungin puolella, joten asemakaava laaditaan yhteistyössä Kaarinan kanssa.


title: Noepoli

text: Noepoli on kunta Etelä-Italiassa, Basilicatan alueella, Potenzan maakunnassa. Kunta sijaitsee maakunnan eteläosassa, runsaat 100 kilometriä Potenzasta kaakkoon, parikymmentä kilometriä Tarantonlahden rannikolta. Noepolissa on vajaat tuhat asukasta.


title: Kurt Hvitsjö

text: Kurt Carolus Hvitsjö (22. maaliskuuta 1921 Helsinki – 30. marraskuuta 1993 Lahti) oli suomalainen sisustusarkkitehti ja palkittu huonekalumuotoilija.


title: Kurt Hvitsjö

text: Hvitsjö valmistui sisustusarkkitehdiksi Taideteollisesta opistosta 1951 ja aloitti uransa Askon palveluksessa, kunnes vuonna 1954 siirtyi Iskulle. Hän suunnitteli aluksi erityisesti koulukalusteita ja myöhemmiin puisia kotien ja julkisten tilojen kalusteita ja voitti kaksi kertaa Vuoden huonekalu -kilpailun. Hvitsjö vastasi monista Iskun menestystuotteista muttei tuonut itseään esiin niiden suunnittelijana. 1980-luvun taitteeseen asti Hvitsjö johti Iskun tuotesuunnittelua ja jatkoi sen jälkeenkin pikkutuolien, ruokaryhmien ja makuuhuoneen kalusteiden suunnittelijana seuraajansa Raimo Räsäsen alaisuudessa.


title: Kurt Hvitsjö

text: Hvitsjön suunnittelemista kalusteista on 2010-luvun lopulla yhä tuotannossa julkisten tilojen "Metro"-neuvottelutuolisarja vuodelta 1964 sekä koulukalusteena paljon käytetty, vuonna 1955 Suomen VI Suurmessujen laatupalkinnolla palkittu pinottava "Tuoli 50". Muita Hvitsjön tunnettuja tuotteita ovat 1950-luvulla suosittu "Domus"-vuodesohva, 1960-luvun sohvakalusto "Maxim" kaartuvine puuosineen, korkeaselkäisestä tv-tuolista tunnettu 1960-luvun "Rosario"-sarja, "Libero"-kirjahyllystö sekä "Avotakka"-sisustuslehden Vuoden huonekalu -äänestyksen 1979 voittanut "Pepi"-lastenkalustesarja.


title: Kurt Hvitsjö

text: Kurt Hvitsjö jäi eläkkelle vuonna 1986. Hänelle myönnettiin valtion taiteilijaeläke.


title: Benjamin (sarjakuvasankari)

text: Benjamin on sarjakuvantekijä Peyon luoma yliluonnollisen voimakas pikkupoikasankari.


title: Benjamin (sarjakuvasankari)

text: Benjamin (ransk. Benoît Brisefer) esiintyi ensi kerran Spirou-lehdessä joulukuussa 1960. Tekemiseen osallistuivat myös Peyon studion muut työntekijät. Peyo lopetti sarjan parissa työskentelyn vuonna 1978, kun Strumffit-sarjakuvan suosio vei hänen aikansa. Peyon kuoleman jälkeen sarjaa jatkoivat hänen poikansa Thierry Culliford ja piirtäjä Pascal Garray.


title: Benjamin (sarjakuvasankari)

text: Benjamin on erittäin supervahva mutta ei aina osaa arvioida ja hallita voimiaan. Supervoimat katoavat aina kun Benjamin saa nuhan, mikä tapahtuu usein silloin, kun hän yrittää todistaa voimiaan muille kuin rikollisille. Benjamin on käytökseltään äärimmäisen kohtelias, huomaavainen ja viaton. Benjaminin sanat menevät usein sekaisin esimerkiksi hänen yrittäessään kertoa rikoksista poliisille.


title: Benjamin (sarjakuvasankari)

text: Benjaminin seikkailuista ilmestyi Ruudussa viisi vuosina 1973–1976 ja Non Stopissa yksi vuonna 1976. Näistä kolme François Walthéryn piirtämää on ilmestynyt Otavan vuonna 2017 julkaisemassa kokoelmassa.


title: Enon opetukset (romaani)

text: Enon opetukset on Petri Tammisen romaani vuodelta 2011. Teos on lajityypiltään tragikomediaa ja siinä on kolme aikatasoa: kesä 1981, syksy 1994 ja talvi 2005. Romaanin päähenkilöt ovat eno ja hänen siskonpoikansa Jussi. Eno kantaa vastuunsa vanhempana sukulaismiehenä, ja pyrkii kitkemään siskonpojastaan antautujan taudin.


title: Enon opetukset (romaani)

text: Aika: heinäkuu 1981. Paikka: varsinaissuomalainen maalaistalo. Kirjan minä-kertoja Jussi on kahdentoista, Olli-eno on häntä kymmenisen vuotta vanhempi. Enon isä (eli Jussin äidinisä) tekee lähtöä tuonpuoleiseen. Hänelle on määrä ostaa arkku ja hän haluaa nähdä sen ennen kuolemaansa. Arkku ostetaan Turusta, jonne matkataan enon Peugeotilla. Mukaan lähtee enon ja Jussin lisäksi kauppiaanpoika Myrsky, joka on tarinan keskeinen sivuhahmo. Jussin äiti ja hänen miehensä (Jussin isä) ovat paikalla maatalossa; seuraa pientä sukudraamaa. Jussin erkaneminen poikaiästään kohti miehuutta on ensimmäisen osan olennaisena aiheena. Taustalla seurataan Englannin prinssi Charlesin ja Diana Spencerin hääseremoniaa.


title: Enon opetukset (romaani)

text: Lokakuu 1994. Enon ote elämästä on lipsumassa. Samaan aikaan hänen otteensa viinapullosta on vahvistumassa. Jussi on jo perheenisä ja eno kutsuu hänet kalaan. Jussilla on poika ja vaimo. Kalastuksen sijaan toiminta keskittyy juopotteluun ja ambulanssikin kutsutaan hätiin. Jussi seuraa holtitonta alkoholinkäyttöä vierestä, eikä ymmärrä enon ja tämän viinaanmenevän toveripiirin valintoja.


title: Enon opetukset (romaani)

text: Helmikuu 2005. Jussi on ottanut avioeron. Englannin prinssi Charles ja Camilla Parker Bowles ovat astumassa aviosäätyyn. Jussi surkuttelee kuninkaallisten häiden tuputtamaa armon ja kohtuuden eetosta. Eno on jo syrjäytynyt ja luuhaa toisten alkoholistien seurassa. Hän soittaa Jussille ja käskee tätä pitämään pintansa. Seuraavana kesänä eno kuolee. Hautajaisissa Jussi keskustelee poikansa kanssa ja huomaa, että hänellä on vuosikymmenen verran aikaa joko välttää enonsa kohtalo tai ajautua samanlaiseen umpikujaan.


title: Enon opetukset (romaani)

text: Olli-enon ammattina on valokuvaus, ja ihmisten kuvaamiseen liittyvät teemat ovat tuon tuosta esillä.


title: Enon opetukset (romaani)

text: "Enon opetukset" oli Finlandia-ehdokkaana vuonna 2006. Teos on julkaistu myös sähkökirjana ja äänikirjana.


title: Enon opetukset (romaani)

text: Yleisradio tuotti kaksiosaisen televisioelokuvan "Enon opetukset" vuonna 2010. Teos julkaistiin DVD:nä 2013.


title: Brigantit

text: Brigantit (lat. "Brigantes") olivat muinaisessa Britanniassa asunut kelttiläinen heimo. Briganttien alue oli Antoninuksen vallin eteläpuolella, ulottuen Humberin jokisuualueelle idässä ja Mersey-joelle lännessä. Roomalaiset löivät brigantit kahdesti, ennen kuin alistivat heimon lopullisesti noin vuonna 155.


title: Brigantit

text: 100-luvulla eläneen kreikkalaisen maantieteilijä Ptolemaioksen mukaan brigantteja eli Ison-Britannian saarella alueella, joka ulottui Pohjanmereltä Irlanninmerelle. Heimojen Civitas-alueista Britanniassa briganttien alue oli kaikkein suurin. Alue käsitti myös roomalais-brittiläisiä kaupunkeja ja linnakkeita, kuten nykyisen Yorkin. Briganttien alue on saattanut ulottua myös hieman Hadrianuksen vallista pohjoiseen. Briganttien laajalla alueella mainitaan historiallisissa lähteissä myös muita heimoja, joten saattaa olla että brigantit olivat jonkinlainen heimojen konfederaatio.


title: Brigantit

text: Ison-Britannian lisäksi Ptolemaioksen mukaan brigantteja asui Irlannissa saaren lounaisnurkassa. On mahdollista että alueen asukkailla oli sama nimi vain sattumalta, mutta esimerkiksi molemmilla alueilla sekä Irlannissa ja Isossa-Britanniassa vaikutti myöhemmin sama Brigidin kultti, mikä saattaa viitata tiiviimpiin kulttuurillisiin yhteyksiin saarten välillä. Ptolemaios on kuitenkin ainoa historiallinen lähde, joka mainitsee Irlannin brigantit.


title: Brigantit

text: "Brigantes" ja "brigantii"-nimillä kutsuttuja heimoja on saattanut olla myös Galician alueella nykyisessä Espanjassa ja Alppien alueella, joilta tunnetaan "Brigantium"-nimisiä paikannimiä. Kulttuuri on yhdistetty usein belgeihin ja briganttien alue jäi kulttuurin ulkopuolelle.


title: Brigantit

text: Osissa Isoa-Britanniaa myöhäisellä esihistoriallisella ajalla vallinneesta kulttuurista on käytetty joskus nimitystä rautakausi C, jolle tyypillisiä piirteitä ovat myöhäisen La Tènen kulttuurin metalliesineet, ruukut ja kolikot. Julius Caesar kuvaili sisämaan brittien pukeutuvan eläinten nahkoihin ja harjoittaneen paimentolaisuutta. Brigantit ovat mahdollisesti kuuluneet näihin Caesarin kuvailemiin sisämaan britteihin, vaikkakin heidän tiedetään harjoittaneen myös maataloutta. Briganttien sittemmin tunnetulla alueella oli myös harvempaan rakennettuja linnavuoria verrattuna Englannin eteläosiin tai Walesiin. Briganttien alueen suurempiin keskuksiin lukeutuivat Ingelborough ja Stanwick. Löydöt etenkin Stanwickista ovat olleet runsaita ja paikka on ehkä ollut jonkinlainen pääkaupunki.


title: Brigantit

text: Ptolemaioksen ohella briganteista kertoi roomalainen historioitsija Tacitus. Tacitus käsittelee ajanjaksoa Claudiuksen Britannian valloituksesta kuvernööri Agricolan kauteen 43–85 jaa. Tacitus keskittyy briganttien yhteydessä kertomaan etenkin näiden kuningatar Cartimanduan ja tämän aviomiehen sisällissodasta. Myöhemmin brigantteja käsitellään lähinnä vain osana suurempaa roomalaista Britanniaa, eikä ole selvää miten briganttien civitas toimi. Joistakin roomalaisista kirjoituksista voidaan kuitenkin päätellä heimoidentiteetin säilyneen roomalaisen vallan alaisuudessakin. On epäselvää säilyikö briganttien heimoidentiteetti vielä roomalaisajan jälkeenkin. Roomalaisajan jälkeen Britannian pohjoisosaan muodostui Rhegedin kuningaskunta, mutta sen tarkkaa sijaintia ei tiedetä eikä näin ole selvää, vastasiko se mahdollisesti briganttien entistä civitas-aluetta.


title: Hversu Noregr byggðist

text: Hversu Noregr byggðist (”Miten Norja asutettiin”) on toinen niistä keskiajan islantilaiseen saagakirjallisuuteen kuuluvista teksteistä, jotka luetaan myyttisestä Fornjótr-jättiläisestä ja tämän suvusta kertoviin tarinoihin ("Frá Fornjóti ok hans ættmönnum"). Toinen näistä sisällöllisesti samalle tarinamateriaalille pohjautuva ja mahdollisesti samasta lähteestä juontuva teksti on "Norjan löytäminen". "Hversu Noregr byggðist" kertoo myyttisen tarinan Norjan synnystä ja kuvaa samalla muutamien norjalaisten kuninkaiden polveutumista tarinassa mainituista myyttisistä ja tarunhohtoisista hahmoista, alkaen Fornjótr-jättiläisestä ja tämän pojista, joista Nórr antaa myös nimensä valloittamalleen alueelle, ”Nórrin tielle” (isl. "Norvegr") eli Norjalle. Teksti käsittelee samankaltaista tarinamateriaalia kuin useat muinaissaagat, minkä vuoksi myös "Hversu Noregr byggðist" luetaan muinaissaagoihin, vaikka se poikkeaakin näistä muodoltaan ja tyyliltään. "Hversu Noregr byggðist" on säilynyt pelkästään Flateyjarbók-käsikirjoituksessa.


title: Hversu Noregr byggðist

text: Tekstin "Hversu Noregr byggðist" iästä ja sen suhteesta toiseen edellä mainittuun tekstiin "Norjan löytäminen" on esitetty erilaisia näkemyksiä. Yleisesti ottaen "Hversu Noregr byggðist" -tekstiä pidetään näistä kahdesta lähteestä nuorempana, vaikka onkin esitetty myös sellaisia näkemyksiä, joiden mukaan "Hversu Noregr byggðist" olisi toiminut esikuvana viimeksi mainitulle. Flateyjarbókiin "Hversu Noregr byggðist" -tekstin lisäsi toinen käsikirjoituksen kirjoittajista, Magnús Þórhallsson. Hän ei kuitenkaan oletettavasti ole ollut tekstin alkuperäinen laatija, huolimatta siitä, että todennäköisesti juuri hän on lisännyt sen alkuun lyhyen johdantovirkkeen, jonka jälkeen tarina alkaa "Norjan löytäminen" -tekstiä myötäillen Fornjótrista ja tämän jälkeläisistä.Mikäli Snorri Sturluson laati "Norjan löytäminen" -tekstin, kuten esimerkiksi Finnbogi Guðmundsson (1965) on esittänyt, on "Hversu Noregr byggðist" mahdollisesti kirjoitettu vasta aikaisintaan vuosien 1225–1230 välisenä aikana. Sigurður Nordal (1944-1945) on esittänyt, että "Hversu Noregr byggðist" olisi johdanto sitä seuraaville sukupuille, joissa listataan Haraldr Kaunotukan (isl. "hárfagri") esi-isät aina pakanajumala Óðinniin, Troijan sankareihin, roomalaisten jumalaan Saturnukseen sekä Raamatun Aatamiin saakka.


title: Hversu Noregr byggðist

text: Elizabeth Ashman Rowe (2000) on esittänyt, että "Hversu Noregr byggðist" olisi eräänlainen Magnús Þórhalssonin vastaus sen ja Norjan kuninkaiden sukupuiden listaamisen jälkeen seuraavaan "Eirekr Kaukomatkaajan saagaan" ja "Norjan löytäminen" -tekstiin, jotka kummatkin ensimmäinen Flateyjarbókin kirjoittajista, Jón Þórðarson, oli lisännyt käsikirjoitukseen. Hän on katsonut, että "Hversu Noregr byggðist" -tekstin yhteys "Eirekr Kaukomatkaajan saagaan" olisi olennainen syy siihen, miksi teksti on lisätty käsikirjoitukseen. Kyseinen saaga kertoo Fornjótrin jälkeläisiin kuuluvan Þrándrin pojasta Eirekristä, jonka isä on antanut tarinan mukaan nimen myös hallitsemalleen Trondheimin alueelle (isl. "Þrándheimr"). Saagassa Eirekr matkaa itään etsimään kuolemattomien maata (paratiisia) ja saapuu Konstantinopoliin (isl. "Miklagarðr"), missä saa vastaukset paratiisia koskeviin kysymyksiinsä. Yhdessä "Eirekr Kaukomatkaajan saagan" kanssa "Hversu Noregr byggðist" luo kristillistyneemmän myytin Norjan perustamisesta verrattuna siihen myyttiin, jonka "Norjan löytäminen" -tekstiin liitetty Snorri Sturluson luo teoksensa "Heimskringla" alussa olevassa "Ynglinga sagassa". Viimeksi mainitussa Ynglingien kuningassuvun esi-isien, aasa-jumalien, kerrotaan olleen peräisin Troijasta. "Hversu Noregr byggðist" ja "Eirekr Kaukomatkaajan saaga" taas luovat kuvan kristillisen kulttuurin siirtymisestä Norjaan kristikunnan itäisestä osasta jo norjalaisen kuningasvallan varhaisimpina hetkinä. Näin ne luovat Norjan kuningasvallasta kuvan, joka on hieman vähemmän pakanallinen.


title: Hversu Noregr byggðist

text: "Hversu Noregr byggðist" näyttää muutenkin häivyttävän yhteyksiä aasa-jumaliin. Toisin kuin tekstissä "Norjan löytäminen", jossa kerrotaan Fornjótrin jälkeläisen Thorrin uhraavan pakanajumalille, "Hversu Noregr byggðist" -tekstin mukaan kveenit uhraavat Thorrille itselleen.


title: Hversu Noregr byggðist

text: Maantieteellisesti "Hversu Noregr byggðist" keskittyy Norjaan ja sen koillispuolella oleviin salaperäisiin alueisiin sen sijaan että kertoisi Górrin matkoista Itämeren alueelle tai Tanskaan, kuten "Norjan löytäminen" tekee. Näin se kääntää painopistettä pois Tanskasta, aikana, jolloin norjalainen kuningasdynastia oli tullut päätökseensä Olavi Haakoninpojan kuoltua ja vallan painopiste siirtyi kuningatar Margareetan myötä islantilaisille epäedullisempaan suuntaan eli Tanskaan.


title: Hversu Noregr byggðist

text:
Sekä "Hversu Noregr byggðist" että "Norjan löytäminen" -tekstejä on joissain yhteyksissä tulkittu lähteinä, jotka kertoisivat historiallisista tapahtumista ja todellisista muinaisista kuninkaista. Kyseiset tekstit edustavat kuitenkin myyttejä eivätkä historiankirjoitusta. Fornjótrin eli "Muinaisen jätin" jälkeläisten nimistä suuri osa viittaa johonkin talviseen elementtiin (esim. Snær eli ”lumi”, Drífa eli ”räntä”). Fornjótrin pojat taas näyttävät kukin olevan jonkin luonnonelementin antropomorfinen ilmentymä: tuli (Logi), ilma (l. tuulet, Kári) ja vesi (l. meri, Hlér). Nimet ovat näin ollen symbolisia, eivätkä todennäköisesti viittaa todellisiin historiallisiin henkilöihin. On myös oletettu, että Fornjótrin sukupuu, jossa norjalaisten kuninkaiden alkuperä jäljitettiin muinaisiin jättiläisiin pakanajumala Óðinnin sijaan, olisi suhteellisen nuorta alkuperää.
"Hversu Noregr byggðist" kuvaa norjalaisten myyttistä esihistoriaa ja sen muinaisia kuninkaita. Vaikka se ei suoraan kuvaakaan ruotsalaista muinaisuutta, pohjolan eri alueiden ja muinaisten kuninkaiden kuvaus kiinnosti oppineita myös suurvalta-ajan Ruotsissa, missä islantilaiset muinaissaagat ylipäätään olivat alkaneet herättää kiinnostusta erityisesti 1600-luvulta alkaen. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin. Ruotsalaiset eivät kuitenkaan enää ymmärtäneen saagojen kieltä, muinaisislantia, ja monia tekstejä käännettiin siksi ruotsiksi tai latinaksi. "Hversu Norekr byggðist" ilmestyi käännettynä Eric Julius Björnerin teoksessa "Nordiska kämpa dater" vuonna 1737 (Stockholm: Horn).


title: Kinatsoliini

text: Kinatsoliini (CHN) on aromaattinen heterosyklinen yhdiste.


title: Kinatsoliini

text: Huoneenlämpötilassa kinatsoliini on väritöntä tai vaaleankeltaista kiteistä ainetta. Yhdiste liukenee hyvin veteen ja liuokset ovat heikosti emäksisiä. Kinatsoliini liukenee useisiin orgaanisiin liuottimiin. Kinatsoliini muistuttaa kemialliselta käyttäytymiseltään pyrimidiiniä. Se muun muassa reagoi happojen kanssa muodostaen suoloja. Kinatsoliini voi reagoida bentseenirenkaastaan elektrofiilisella aromaattisella substituutiolla. Kinatsoliini voi reagoida elektrofiilina nukleofiilien, kuten Graignard-reagensien kanssa 4-asemasta. Vahvat hapettimet hapettavat kinoliinin pyrimidiini-4,5-dikarboksyylihapoksi.


title: Kinatsoliini

text: Kinatsoliinia valmistetaan lähtemällä o-aminobentsaldehydistä, glyoksyylihaposta ja ammoniumasetaatista. Näiden reaktiotuotteena muodostuva yhdiste hapetetaan kinatsoliiniksi kaliumferrisyanidin avulla. Toinen valmistustapa on 2-nitrobentsylideenibis(formamidi)n pelkistys.


title: Erik Johan Andelin

text: Erik Johan Andelin (18. toukokuuta 1804 Hollola – 9. heinäkuuta 1893 Tohmajärvi) oli suomalainen rovasti, valtiopäivämies ja Tammikuun valiokunnan jäsen.


title: Erik Johan Andelin

text: Andelinin vanhemmat olivat Hollolan Uskilan kylän Anttilan rusthollari Alexander Simonsson (k. 1822) ja Eva Kristina Mattsdotter. Hän kävi Hämeenlinnan triviaalikoulua ja Porvoon lukiota ja pääsi ylioppilaaksi Turussa 1823. Hänet vihittiin papiksi Porvoon hiippakunnassa 1826. Andelinista tuli teologian kunniatohtori 1857.


title: Erik Johan Andelin

text: Andelin oli armovuodensaarnaajana Iisalmessa 1826 ja Kuopion triviaalikoulussa vt. kollegana vuodesta 1828, ylempänä kollegana vuodesta 1829 ja konrehtorina vuodesta 1835. Hänestä tuli Tohmajärven kirkkoherra 1841 ja hän sai rovastin arvon 1846. Andelin oli vt. lääninrovastina 1848 ja vakinaisena lääninrovastina 1862–1884. Hän oli Kuopion tuomiokapitulin jäsenenä 1870–1876 ja hän oli viimein Suomen papiston seniori eli vanhin virassa ollut pappi. Andelin oli Tammikuun valiokunnan jäsenenä 1862 ja osallistui säätyvaltiopäiville 1867 ja 1877–1878.


title: Erik Johan Andelin

text: Andelin oli naimisissa 1833–1891 Henriette Sofia Blomin (k. 1891) kanssa. Heidän poikiaan olivat molempien oikeuksien tohtori Alexander Andelin (1836–1890), Kuopion yksityisen ruotsalaisen yhteiskoulun opettaja Karl August Andelin (1838–1898), kihlakunnantuomari Emil Achates Andelin (1848–1907) ja palvakuutusasiamies Lars Robert Kasimir Andelin (1846–1902).


title: Psyllobora

text: Psyllobora on kovakuoriaisten ("Coleoptera") lahkoon kuuluva leppäkerttusuku. Sukuun kuuluu ainakin 8 lajia. Lajimäärä vaihtelee eri lähteissä. Suomessa on tavattu ainakin yksi Psyllobora-suvun laji eli ahopirkko.


title: Steve Holland

text: Steven Jerome Holland (s. 25. helmikuuta 1954) on yhdysvaltalainen kitaristi. Hänet tunnetaan Molly Hatchet -rockyhtyeen entisenä kitaristina. Holland perusti yhtyeen Dave Hlubekin kanssa vuonna 1971. Hän on ainoa elossa oleva yhtyeen alkuperäiseen kokoonpanoon kuulunut jäsen.


title: Steve Holland

text: Holland soittaa Fender Stratocaster- ja Gibson Firebird -sähkökitaroilla.


title: Steve Holland

text: Holland aloitti kitaransoiton 8-vuotiaana ja sai kaksi vuotta myöhemmin lahjaksi ensimmäisen kitaransa. Hänet innosti muusikoksi Jimi Hendrix ja varsin tämän kappale "Foxy Lady". 17-vuotiaana Holland muutti Jacksonvilleen, jossa tapasi Dave Hlubekin tämän silloisessa työpaikassa, soitinkaupassa. Samassa liikkeessä työskenteli myös tuleva The Allman Brothers Band -jäsen Dickey Betts.


title: Steve Holland

text: Holland on mukana Molly Hatchetin viidellä ensimmäisellä studioalbumilla. Hän osallistui yhtyeen lukuisten kappaleiden säveltämiseen. Holland kuului Dave Hlubekin ja Duane Rolandin kanssa Molly Hatchetin alkuperäiseen kitaristikolmikkoon, joka oli yhdessä vuoteen 1984. Tuolloin Holland erosi yhtyeestä, joka oli Detroitissa esiintymässä Sammy Hagarin kanssa. Hollandin tilalle liittyi kosketinsoittaja John Galvin, jota hän itse pyysi ottamaan paikkansa.


title: Steve Holland

text: Molly Hatchetista lähdettyään Holland ei ole toiminut aktiivisesti musiikkialalla. 1990-luvun lopussa hän soitti useiden vanhojen yhtyetovereidensa kanssa Dixie Jam Band -yhtyeessä. He esiintyivät muun muassa Molly Hatchet -solisti Danny Joe Brownille järjestetyssä tukikonsertissa heinäkuussa 1999. Vuonna 2003 Holland liittyi Southern Rock Allstarsiin, jossa soittivat ennestään Dave Hlubek ja Duane Roland. Hän on vieraillut useiden muidenkin southern rock -artistien keikoilla.


title: Steve Holland

text: Vuonna 2005 Holland perusti entisten Molly Hatchet -yhtyetovereiden kanssa Gator Country -tribuuttiyhtyeen. Yhtyeessä olivat mukana Duane Roland, laulaja Jimmy Farrar, rumpali Bruce Crump ja basisti Riff West. Myös Dave Hlubek aikoi liittymään mukaan, mutta palasikin sen sijaan Molly Hatchetiin. Roland kuoli vuonna 2006, jonka jälkeen Hollandin kitaristikumppaneina Gator Countryssa toimivat Paul Chapman ja Linni Disse. Gator Country julkaisi singlen "Oh Atlanta" ja livealbumin. Yhtye lopetti toimintansa Westin ja Crumpin menehdyttyä vuosina 2014 ja 2015.


title: Steve Holland

text: Tammikuussa 2005 Holland käynnisti projektin "Musicians with Medical Issues", joka tuki ja auttoi erinäisistä vammoista kärsiviä muusikkoja. Hän sai idean aikaisemmin kaaduttuaan ja saatuaan lantiomurtuman, joka leikattiin onnistuneesti marraskuussa 2004.


title: Steve Holland

text: Holland on selvinnyt aivohalvauksesta 2000-luvun alussa. Hän viettää nykyään eläkepäiviä Floridassa.


title: Banner Thomas

text: Banner Harvey Thomas (6. syyskuuta 1954 – 10. huhtikuuta 2017) oli yhdysvaltalainen basisti. Hänet tunnetaan Molly Hatchet -yhtyeen alkuperäisenä basistina.


title: Banner Thomas

text: Thomas liittyi Molly Hatchetiin vuonna 1975 ja on mukana yhtyeen neljällä ensimmäisellä studioalbumilla. Hän osallistui muun muuassa kappaleiden "Gator Country", "Flirtin' with Disaster" ja "Beatin' the Odds" säveltämiseen. Molly Hatchet menestyi debyyttialbumin julkaisusta lähtien, mutta vuonna 1981 Thomas erosi suosionsa huipulla olevasta yhtyeestä jouduttuaan riitaan kitaristi Dave Hlubekin kanssa. Thomasin korvasi yhtyeessä Riff West.


title: Banner Thomas

text: Vuonna 1983 Thomas perusti oman yhtyeen nimeltä Big Engine. Hän soitti bassokitaraa elämänsä loppuun asti ja oli juuri liittynyt Those Guys- kokoonpanoon. Hän asui Floridan Jacksonvillessä ja soitti paikallisissa yhtyeissä sekä esiintyi kaupungin ravintoloissa.


title: Banner Thomas

text: Thomas kuoli 62-vuotiaana keuhkokuumeeseen.


title: Tapani Tirkkonen

text: Tapani Teemu Tirkkonen on suomalainen keksijä. Hänellä on eri alojen keksintöjä, joista tunnetuin on savustuspussi. Savustuspussi on nykyisin yksi Sinituoteen vakiotuotteista Savu-tuotemerkillä.


title: Tapani Tirkkonen

text: Tirkkonen on ollut mukana monissa muiden kehittämissä uusissa innovaatioissa ja saattanut niitä maailman markkinoille. Niitä ovat muun muassa Virossa kehitetty juoman sekoittava muki Mixmuc ja oman perheen kesken kehitetty Postikassi.


title: Tapani Tirkkonen

text: Tirkkonen on ollut perustamassa Tapvei Oy:tä ja toiminut sen toimitusjohtajana. Tapvei on koe-eläinten aluskuivikkeita valmistava yritys.


title: Tapani Tirkkonen

text: Presidentti Martti Ahtisaari on myöntänyt Tapani Tirkkoselle Innoyrittäjä-palkinnon työstä yrittäjänä. Keksijäin Keskusliitto on myöntänyt kultaisen ansiomerkin Tirkkoselle ansiokkaasta keksintötyöstä. Presidentti Ahtisaari ja rouva Ahtisaari kunnioittivat 1994 vierailullaan Kaavilla Tirkkosta tutustumalla savutuspussitehtaaseen.


title: Tapani Tirkkonen

text: Tirkkonen työskenteli sittemmin vuodesta 2006 lukien Savonia-ammattikorkeakoulun tki-asiantuntijana, Thinksuomi ry projektipäälikkönä ja sen jälkeen Innosmart ry:n mentorina. Vuoden 2018 alusta alkaen hän on työskennellyt Kaavin kunnassa innovointi- ja työllisyyskoordinaattorina ja käynnistänyt useita uusia yrityksiä ja luonut työpaikkoja ulkopuolisten keksijöiden keksinnöistä Kaaville. Hän on ollut mukana luomassa keksijöille ja yrityksille Innofoorumi.fi-verkkopalvelua.


title: Knihtikontrahti

text: Knihtikontrahti oli vuonna 1789 Ruotsin kruunun ja Kuusamon, Kuolajärven ja Kemijärven pitäjien talonpoikien välillä tehty sopimus alueellisesta puolustuksesta Venäjää vastaan. Ruotsin ja Venäjän välillä oli alkanut 1788 eikä Ruotsilla riittänyt joukkoja suojamaan näitä Pohjois-Suomen pitäjiä venäläisten mahdollisilta hyökkäyksiltä. Pitäjien talonpojat sitoutuivat kesäkuussa 1789 pidetyissä kokouksissa asettamaan jääkärijoukon, johon kuului 47 sotamiestä, 2 rumpalia ja 57 jääkäriä, kustantamaan näille varustuksen aseita lukuun ottamatta sekä perustamaan torpat sotilaille. Lisäksi talonpojat suostuivat lähettämään poikiaan, vävyjään ja renkejään 55 miehen vahvuisena joukkona jokavuotisiin harjoituksiin yhdessä tämän vakinaisen väen kanssa. Harjoituksia pidettiin 14 päivää kesällä ja neljä päivää talvella suksien kanssa. Valtaosa väestä tuli Kuusamosta.


title: Knihtikontrahti

text: Vastineeksi talonpojat vaativat vapautusta kaikesta muusta sotilaspestauksesta, maanmittauksesta, isostajaosta sekä maittensa veroituksesta ja muiden verojen korotuksista. Lisäksi vaadittiin että uudistaloja ei saisi pitäjien alueelle perustaa ilman paikallisten suostumusta ja maanjaossa olisi vanhat tilat asetettava etusijalle. Paikkakuntien omaa sotaväkeä oli käytettävä tullirajan vartioimiseen eikä sitä saisi rauhan eikä sodan aikana viedä komppanian piiriä kauemmas. Knihtikontrahti astui voimaan vuonna 1790.


title: Knihtikontrahti

text: Vuonna 1865 knihtikontrahti katsottiin valtion puolelta rauenneeksi, koska Suomi oli liitetty Haminan rauhassa 1809 Venäjään ja raja-alueilla vallitsi rauha. Pitäjien asukkaat eivät kuitenkaan tätä hyväksyneet. Valtio vaati isojaon suorittamista pitäjissä, mutta pitäjien asukkaiden mukaan maat oli knihtikontrahdin perusteella jo jaettu asukkaille. Vuonna 1879 annettiin asetus knihtikontrahdin muuttamisesta ja perustettiin väliaikaiset manttaalilukujen mukaiset lohkot, joiden ulkopuolinen maa jäi valtion haltuun. Laki knihtikontrahtipitäjien isojaosta tuli voimaan vuonna 1898 ja tilusten mittaus alkoi 1900-luvun alussa. Kuolajärvellä isojako saatiin päätökseen 1930-luvun lopulla ja esimerkiksi Posiolla isojako päättyi vasta 1950-luvulla. Eniten kiistoja aiheutti yhteismaiden jakaminen osakkaille.


title: Kazakstan lasten Eurovision laulukilpailussa

text: Kazakstan osallistuu Lasten Eurovision laulukilpailuun ensimmäistä kertaa vuonna 2018. Kazakstanin osallistuminen lasten Eurovision laulukilpailuun on samalla maan ensimmäinen osallistuminen mihinkään Eurovision-tapahtumaan.


title: Bella Hadid

text: Isabella ”Bella” Khair Hadid (s. 9. lokakuuta 1996) on yhdysvaltalainen malli. Hadidin perheeseen kuuluu isosisko Jelena "Gigi" Hadid ja pikkuveli Anwar Hadid, jotka molemmat toimivat myös malleina. Hadidin äiti on syntyperältään alankomaalainen uransa jo lopettanut malli Yolanda Hadid ja isä palestiinalaistaustainen kiinteistömiljönääri Mohammed Hadid.


title: Bella Hadid

text: Vuoden 2017 lopussa Forbes sijoitti Hadidin 10 maailman eniten tienaavan mallin listalle. Hadid toimii muum muassa Diorin mainoskasvona. Hadidin hyviin ystäviin kuuluu m.malli Hailey Baldwin ja Kardashianeihin kuuluva huippumalli Kendall Jenner


title: Bella Hadid

text: Hadid seurustelee tällä hetkellä kanadalaisen supertähden The Weeknd :in kanssa.


title: Tinja Töyrylä

text: Tinja Töyrylä (s. 2000) on suomalainen pesäpalloilija, joka edustaa Superpesiksessä pelaavaa Rauman Feraa, joka on myös hänen kasvattajaseuransa. Kaudella 2017 alkaneella Superpesisurallaan Töyrylä on pelannut 25.7.2018 mennessä 24 runkosarjaottelua joissa on lyönyt 20 ja tuonut kuusi juoksua sekä kerännyt 62 kärkilyöntiä. Pudotuspeleissä hän on pelannut neljä ottelua, joissa on lyönyt yhden juoksun ja kolme kärkilyöntiä. Töyrylä pelasi B-tyttöjen Itä-Länsi-ottelussa Joensuussa 2018.


title: Boy Erased

text: Boy Erased on vuonna 2018 ensi-iltansa saava draamaelokuva, jonka on ohjannut, käsikirjoittanut ja tuottanut Joel Edgerton. Elokuva perustuu Garrard Conleyn muistelmiin "Boy Erased: A Memoir" vuodelta 2016. Elokuvan pääosissa ovat Lucas Hedges, Nicole Kidman, Russell Crowe ja Edgerton itse. Elokuva kertoo baptismisen perheen pojasta, joka pakotetaan eheytymiskurssille.


title: Boy Erased

text: Elokuva sai ensi-iltansa Yhdysvalloissa 2. marraskuuta 2018.


title: Polignac

text: Polignac eli de Polignac on vanha ranskalainen aatelissuku, jonka eräällä haaralla on ruhtinaan arvo. Suvun toisen haaran jälkeläiset ovat hallinneet vuodesta 1949 Monacoa, mutta heidät katsotaan kuuluviksi Grimaldin dynastiaan.


title: Polignac

text: Suvun nimi tulee nykyisessä Haute-Loiressa sijaitsevasta Polignacin linnasta. Polignacin varakreivien tiedetään hallinneen Loirejoen yläjuoksulla sijainnutta Velayn aluetta ainakin 1050-luvulta alkaen. Nykyinen Polignacin suku polveutuu 1300-luvulla eläneestä Guillaume III de Chalençonista, jonka puoliso Valpurge oli mainittua vanhempaa Polignac-sukua. Suvun ensimmäinen laajemman vaikutusvallan saavuttanut henkilö oli kardinaali Melchior de Polignac, jonka veljenpojanpoika Jules de Polignac korotettiin vuonna 1780 herttuaksi. Hänen poikansa, Ranskan pääministerinä toiminut Jules de Polignac sai vuonna 1820 paavin myöntämän ruhtinaan arvon, joka periytyi hänen jälkeläisilleen yhdessä herttuan arvon kanssa. Jules de Polignac vanhemman nuorimmasta pojasta Camille Henri Melchiorista polveutunut sukuhaara käyttää sen sijaan kreivin arvoa. Tähän sukuhaaraan kuului myös kreivi Pierre de Polignac, joka oli Monacon ruhtinaan Rainier III:n isä.


title: Auburn (New York)

text: Auburn on kaupunki New Yorkin osavaltiossa, Yhdysvalloissa. Kaupungin väkiluku oli vuoden väestönlaskennassa 27 687. Auburn kuuluu Cayugan piirikuntaan ja se on piirikunnan hallintokeskus. Kaupungissa sijaitsee mm. Auburn Correctional Facility -vankila, William H. Seward House sekä Harriet Tubmanin talo.


title: Warren DeMartini

text: Warren Justin DeMartini (s. 10. huhtikuuta 1963 Chicago, Yhdysvallat) on Ratt-yhtyeestä tutuksi tullut kitaristi.


title: Warren DeMartini

text: DeMartini liittyi Ratt-yhtyeeseen vuonna 1982 19-vuotiaana ystävänsä Jake E. Leen suosituksesta. Lee oli aiemmin soittanut Ratt-yhtyeessä, mutta oli saanut kutsun liittyä suositun Ozzy Osbournen yhtyeeseen. DeMartini oli San Diegon alueen, jossa myös Ratt vaikutti, lahjakkaimpia nuoria kitaristeja.


title: Warren DeMartini

text: Rattista tuli yksi 1980-luvun suosituimpia glam metal -yhtyeitä ja sen levyjä on myyty miljoonia kappaleita. Myös DeMartini sai huomiota teknisesti lahjakkaana kitaristina ja hän oli myös kirjoittamassa yhtyeen suurimpia hittejä. 1990-luvulle tultaessa yhtyeen suosio kääntyi kuitenkin laskuun ja se hajosi alkuvuodesta 1992. Ratt kasattiin uudelleen noin viisi vuotta myöhemmin ja on ollut joitakin taukoja lukuun ottamatta koossa aina näihin päiviin asti. DeMartini jäi pois yhtyeestä alkuvuodesta 2018, syytä tähän ei ole kerrottu julkisuuteen.


title: Warren DeMartini

text: Rattin ohella DeMartini on ollut mukana muun muassa Dokkenissa, Whitesnakessa sekä hetken aikaa myös Dion yhtyeessä. Hän on myös julkaissut kaksi soolojulkaisua, ep:n "Surf's Up" (1995) ja pitkäsoiton "Crazy Enough to Sing to You" (1996). Warren tunnetaan myös lempinimellä ”Torch”.


title: Ghostscript

text: Ghostscript on PostScript, PDF, HP:n PCL ja Microsoftin XPS-tiedostoja käsittelevä ohjelmistopaketti.


title: Ghostscript

text: Perustoimintoja on näiden tiedostojen rasterisointi (renderointi) bittikarttakuviksi, jotka voidaan esittää näytöllä tai tulostaa kirjoittimelle. Ghostscript on osana useita PDF-katseluohjelmia ja osana Unixin tai Linuxin tulostusjärjestelmiä. Lisäksi Ghostscript osaa tuottaa PDF-tiedostoja tai muuntaa esim. PS-tiedostoja PDF:ksi.


title: Ghostscript

text:
Ghostscriptin kirjoittamisen aloitti alun perin L. Peter Deutsch GNU-projektille vuonna 1986. Ohjelma julkaistiin GPL-lisenssillä. Pian Deutsch huomasi useiden yhtiöiden levittävän Ghostscriptia ja hän perusti Aladdin Enterprises -yhtiön kehittämään ohjelmistoa. Aladdin julkaisi uusimman version ohjelmistosta nimellä Aladdin Ghostscript ja kaksi versiota vanhempi ohjelma julkaistiin GNU-lisensillä nimellä GNU Ghostscript.
Ghostscript lakkasi 2004 olemasta virallisesti osa GNU-projektia.
Aladdinin versiosta käytettiin myös nimeä AFPL Ghostscript sen lisenssin mukaan.


title: Ghostscript

text:
Tämä jatkui vuoteen 2006, jolloin myös uusin versio (tuolloin Ghostscript 8.54) julkaistiin GNU-lisensillä.
Myöhemmin Aladdin Enterprises luovutti ohjelmiston ja sen oikeudet Artifex Software Inc.:lle, joka on nykyinen kehittäjä.


title: Ghostscript

text: Vuonna 2013 ja versiosta Ghostscript 9.07 lähtien ohjelma on lisensoitu GNU Affero General Public Licensella.


title: Luettelo Sega 32X -peleistä

text: Tämä on luettelo Sega 32X ja Mega-CD 32X/Sega CD 32X -peleistä.


Luettelo Sega 32X -peleistä


title: Silja Syrjälä

text: Silja Syrjälä (s. 1999 Ilmajoki) on suomalainen pesäpalloilija, joka edustaa Superpesiksessä pelaavaa Lapuan Virkiää. Kaudella 2015 alkaneella Superpesisurallaan Syrjälä on edustanut myös Kankaanpään Mailaa ja Seinäjoen Maila-Jusseja joiden joukkueesta siirtyi Virkiään kaudeksi 2018. 25.7 2018 mennessä Syrjälä on pelannut Superpesiksen runkosarjassa 70 ottelua, joissa on lyönyt kolme kunnaria ja 38 tavallista juoksua, tuonut 54 juoksua ja kerännyt 261 kärkilyöntiä. 9 pudotuspeliottelussa hän on tuonut kuusi juoksua ja kerännyt 22 kärkilyöntiä.


title: Silja Syrjälä

text: Silja Syrjälä osallistui B-tyttöjen Itä-Länsi-otteluun 2017 Imatralla. Myös hänen siskonsa Sanni Syrjälä pelaa virkiän joukkueessa,


title: Goderzi Kapanadze

text: Goderzi Vladimirovitš Kapanadze (, s. 10. toukokuuta 1986) on venäläinen karateka. Hän saavutti pronssia World Openissa ja on Euroopan mestari.


title: Goderzi Kapanadze

text: 2005 Kapanadze voitti ensimmäisen Euroopan mestaruutensa toukokuussa Bulgariassa. Hän voitti raskaansarjan loppuottelussa Krzysztof Habraszkan. Samana vuonna hän saavutti myös hopeaa Venäjän mestaruuskilpailuissa. Hävittyään loppuottelussa Igor Titkoville.


title: Goderzi Kapanadze

text: 2009 Kapanadze saavutti ensimmäisen Venäjän raskaansarjan mestaruuden voitettuaan Ilja Karpenkon loppuottelussa.


title: Goderzi Kapanadze

text: 2010 Kapanadze siirtyi Venäjän mestaruuskilpailuissa painoluokkaa ylemmäksi superraskaaseensarjaan, jossa hän onnistui etenemään aina loppuotteluun saakka. Kapanadze hävisi kuitenkin mestaruuden Tariel Nikoleišvilille.


title: Goderzi Kapanadze

text: 2011 Kapanadze onnistui etenemään toisen kerran peräkkäin Venäjän superraskaansarjan loppuotteluun, jossa hän tällä kertaa voitti mestaruuden Sergei Uvitskiyta vastaan.


title: Goderzi Kapanadze

text: 2013 Kapanadze saavutti MM-hopeaa superraskaassasarjassa. Hän hävisi loppuottelussa Shoki Aratalle.


title: Goderzi Kapanadze

text: 2016 Kapanadze saavutti All American Openin mestaruuden kesäkuussa, voitettuaan loppuottelussa Andrei Zuborevin.


title: Goderzi Kapanadze

text: 2017 Kapanadze saavutti tammikuussa toisen Yhdysvaltain mestaruuten tällä kertaa superraskaassasarjassa. Hän voitti loppuottelussa kisojen kolminkertaisen mestarin Daniel Milicevicin. Kapanadze saavutti myös ensimmäisen Japanin mestaruuden superraskaassasarjassa voitettuaan Oleksandr Ieromenkon.


title: KEF

text:
KEF on brittiläinen kaiutinvalmistaja. Sen perusti sähköinsinööri Raymond Cooke Tovilissa Maidstonessa Kentissä 1961.
Yritys sai nimensä paikalla aiemmin sijainneen "Kent Engineering & Foundry" -konetehtaan mukaan.


title: KEF

text: Cooke oli laivaston toisen maailmansodan veteraani. Hän oli työskennellyt BBC:lle ja oli ollut kaiutinvalmistaja Wharfedalen tekninen johtaja. Toisena avainhenkilönä oli tohtori Andrew Watson, joka johti akustiikan suunnittelua. Yhtiö oli ensimmäisiä, joka alkoi valmistaa kaiutinelementtejä muusta materiaalista kuin paperista. Lisäksi se käytti ensimmäisenä FFT-muunnosta kaiuttimien mittauksiin.


title: KEF

text:
KEF alkoi valmistaa BBC:lle monitori-kaiuttimia. Kuluttajatuotteissa KEFin myyntivaltti oli olohuonekaiuttimen kutistaminen viidesosaan aiemmasta.
Yhtiö valmisti myös kaiutinelementtejä muille kaiutinvalmistajille, parhaimpina aikoina 10 000 viikossa.


title: KEF

text:
KEF palkittiin kahteen kertaan kuningattaren palkinnolla vientikauppansa ansiosta.
Cooke sai Brittiläisen imperiumin ritarikunnan upseerin arvon 1979.


title: KEF

text:
1990-luvun alussa New York Times nimesi KEFin toiseksi johtavaksi eurooppalaiseksi audiovalmistajaksi Bang & Olufsenin rinnalla.
Yhtiö kuitenkin ajautui konkurssiin 1992. Sen osti GP Acoustics, joka on osa hongkongilaista Gold Peak -yritystä.


title: Kef

text: Kef tai KEF on:


title: Kenwood Corporation

text: Kenwood Corporation ( on japanilainen äänentoistolaitteita ja radioamatöörilaitteistoa valmistava yritys.


title: Kenwood Corporation

text:
Yritys on perustettu vuonna 1946 nimellä "Kasuga Radio Company" Naganossa. Vuonna 1957 se vaihtoi nimensä Trio-Kenwood Corporationiksi.
Sama vuonna yritys valmisti ensimmäisen FM-virittimen Japanissa ja 1960-luvun puolivälissä maailman ensimmäisen puolijohteisiin perustuvan vahvistimen. Tokion pörssiin se listautui 1968.


title: Luettelo Windows-peleistä

text:
Tämä on luettelo Microsoft Windows -peleistä.
HUOM!: Tässä on vain lueteltuna Windows 95 -käyttöjärjestelmästä eteenpäin julkaistuja pelejä.


title: Luettelo Windows-peleistä

text:
__NoTOC__
0-9
A
B
C
D
E
F
G
H
I
J
K
L
M
N
O
P
Q
R
S
T
U
V
W
X
Y
Z
Å
Ä
Ö


title: Puutossalmi

text:
Puutossalmi on maaseutukylä Kuopion eteläosissa noin 20 kilometriä kaupungin keskustasta etelään. Puutossalmen kylä sijaitsee Kallaveden Puutosselän ja Sotkanselän välissä sijaitsevan salmen länsipuolella. Asukkaita noin 600.
Puutossalmella sijaitsee nykyisin kylätalona toimiva entinen nuorisotalo (Kuhasten seurantalo, Puutossalmentie 790), ja kesäkioski Kiritupa lossirannassa. Puutossalmen lossi ylittää 482 metriä pitkän matkan Puutossalmen kylän puolelta Soisalon saareen.


title: Margit Lilius

text: Margit Lilius (1940-luvun lopulta alkaen "Mustapa", 10. heinäkuuta 1899 Helsinki – 2. maaliskuuta 1991 Oitti) oli suomalainen balettitanssija, jota pidetään Suomen ensimmäisenä klassisena ballerinana.


title: Margit Lilius

text: Margit Lilius syntyi Suomen ensimmäiseen tanssijasukuun: hänen enonsa oli miesten tanssin uranuurtaja Toivo Niskanen ja tätinsä tanssipedagogi Hilma Liiman. Margit Lilius sai oppia molemmilta, pääsi enonsa avulla koskettamaan Anna Pavlovaa ja esitti klassista varvastanssia ensimmäisenä suomalaisena Toivo Niskasen järjestämässä näytännössä vuonna 1917. Niskanen sai tytölle oppilaspaikan Pietarin Mariinski-teatterin balettikouluun, mutta tyttö ei halunnut jättää perhettään.


title: Margit Lilius

text: Lilius oli alusta asti mukana Suomalaisen oopperan vuonna 1922 perustetussa baletissa ja sai jo seuraavana vuonna tehtäväkseen "Joutsenlammen" roolin Odette-Odile. Vuonna 1926 Margit Lilius pääsi Milanon La Scalan tunnetuimman pedagogin Enrico Cecchettin oppilaaksi, mutta joutui palaamaan Suomeen hoitamaan emännyyttä miehensä Lauri Järvisen suvun maatilalla Hausjärven Oitissa. Sen ohella hän opetti tanssia ja esiintyi taas oopperan baletissa, mutta lopetti vuonna 1935 kun koko baletti oli lopetusuhan alla. Margit Lilius lähti Olga Preobrazhenskajan oppiin Pariisiin, mutta vietti sotavuodet Oitissa. Hän muutti sotien jälkeen Yhdysvaltoihin sinne aiemmin muuttaneen poikansa luo ja antoi hyväntekeväisyysesityksiä Suomen jälleenrakentamisen hyväksi.


title: Margit Lilius

text: Yhdysvalloissa Lilius solmi toisen avioliittonsa Antti Mustapään kanssa, mutta mies kuoli jo 1952. Margit Lilius käytti kuitenkin loppuelämänsä nimeä Margit Mustapa tai Lilius-Mustapa. Hän esiintyi viimeisen kerran Seattlessa vuonna 1952 pohjoismaisen festivaalin 25 000 hengen yleisölle. Hän asui yksin jäätyään Kalifornian Santa Barbarassa ja kiinnostui teosofiasta Happy Valley -kouluyhteisössä Ojaissa, jossa hän myös opetti. Yhä toimivan yhteisön perustajiin kuuluivat Annie Besant, Aldous Huxley ja Krishnamurti. Margit Mustapa vietti aikaa myös tyttärensä hoitamalla Oitin maatilalla, jossa hän kuoli 1991.


title: Nils Jacobsson Fluur

text: Nils Jacobsson Fluur (s. noin 1670 Anundsjö, Ruotsi) oli ruotsalainen puuseppä, joka tuli tunnetuksi erityisesti kirkkoihin tekemistään saarnatuoleista ja muista kalusteita. Fluur muutti vuonna 1694 Piitimeen ja edelleen vuonna 1697 Tornioon, jossa hän sai seuraavana vuonna oikeudet toimia kaupunginpuuseppänä. Vuonna 1709 Fluur muutti Luulajaan.


title: Nils Jacobsson Fluur

text: Nils Fluurin teoksissa on vaikutteita renessanssista sekä barokista. Monissa hänen töissään toistuvat aiheina enkelit ja viiniköynnökset.


title: BookBeat

text: BookBeat on tilauspalvelu, joka tarjoaa mahdollisuuden kuunnella digitaalisia äänikirjoja ja lukea e-kirjoja älypuhelimilla ja tableteilla. Kiinteää kuukausimaksua vastaan käyttäjä saa lukea ja kuunnella palvelussa tarjottuja e-kirjoja ja äänikirjoja rajattomasti. BookBeatin valikoima kattaa Suomessa useimmat kustantamot ja suomenkielisten äänikirjojen tarjonta on lisääntynyt voimakkaasti. Tarjolla on laaja valikoima myös englannin ja ruotsinkielisiä äänikirjoja ja e-kirjoja. Suomalaisista kustantamoista WSOY, Tammi ja Kosmos kuuluvat samaan konserniin kuin BookBeat. Palvelu toimii iPhonella, iPadilla ja Android-laitteilla.


title: BookBeat

text: BookBeat perustettiin 2015 ja kuuluu Bonnier-konsernin Bonnier Books -toimialaan. Ensimmäinen versio palvelusta avattiin pienelle testiryhmälle marraskuussa 2015 ja helmikuussa 2016 palvelu lanseerattiin laajemmalle yleisölle Ruotsissa. Suomessa BookBeat lanseerattiin toukokuussa 2016. BookBeat, yhdessä muiden suoratoistopalveluiden kanssa, on nostanut äänikirjojen myyntiä rajusti Suomessa. Ladattavien äänikirjojen myynti kasvoi 181 % vuonna 2017. BookBeat on äänikirjapalveluista selvä markkinajohtaja Suomessa ja vastasi vuonna 2017 90-prosenttisesti digitaalisten kirjojen markkinan kasvusta.


title: BookBeat

text: BookBeat toimii Suomessa, jossa se on markkinajohtaja, sekä Ruotsissa. Helmikuussa 2017 BookBeat lanseerattiin myös Yhdistyneessä kuningaskunnassa, ja valikoimissa on sekä Bonnierin kirjoja että noin 9000 kirjaa HarperCollins-kustantamolta. Syksyllä 2017 BookBeat lanseerattiin myös Saksassa.


title: Global gaming 555

text: Global Gaming on ruotsalainen rahapeliyhtiö, joka tarjoaa useita erilaisia nettipelituotteita mukaan lukien nettipokeriin, pöytäpelit, sekä live kasinopelit useille kansainvälisille markkinoille.


title: Global gaming 555

text: Global Gamingin päätoimisto sijaitsee Malmössa, Ruotsissa ja heiltä löytyy toimistoja myös Maltalta ja Tallinnasta. Yritys käy kauppaa Nasdaq First North Premier listalla Tukholman Pörssissä nimellä Global Gaming 555 AB.


title: Global gaming 555

text: Global Gaming perustettiin vuonna 2009.


title: Global gaming 555

text: Global Gaming operoi lisenssi No. 1668/JAZ alla, joka on myönnetty sen tytäryhtiölle ELEC GAMES N.V. Curacao eGamingin toimesta, joka on valtuutettu ja säännelty Curacaon hallituksen toimesta.


title: Global gaming 555

text: Lokakuussa 2017 Global Gaming tiedotti, että he tulevat julkaisemaan IPO:n myöhemmin saman kuukauden aikana tarkoituksenaan tukea heidän B2C-tuotteiden jatkuvaa kasvua.


title: Global gaming 555

text: Heinäkuussa 2018 Global Gamingille myönnettiin lisenssi Viron säännellyillä markkinoilla operoimiseen. EMTA (Estonian Tax and Customs Board) myönsi Global Gamingin tytäryhtiölle Safe Ent Ltd:lle lisenssin Ninja Casinolle sen jälkeen, kun he antoivat hyväksyntänsä yrityksen PayNPlay -palvelulle.


title: Global gaming 555

text: Global Gaming 555 AB omistaa ja operoi useita nettisivustoja tytäryhtiöidensä kautta Ruotsissa, Maltalla ja Virossa. Yrityksen päätuotteet ovat:


title: Global gaming 555

text: Ninja Casino julkaistiin vuonna 2016 ja se on Global Gamingin johtava brändi.


title: Global gaming 555

text: SpelLandet julkaistiin huhtikuussa 2018 ja on Global Gamingin uusin brändi. Käyttämällä samaa PayNPlay -teknologiaa kuin Ninja Casino,


title: Global gaming 555

text: Viking Slots on nettikasino, joka on suunnattu suomalaisille, ruotsalaisille, norjalaisille ja englantilaisille asiakkaille.


title: Global gaming 555

text: Viking Slotsin pelejä operoi Aspire Global International LTD.Kesäkuussa 2018 Global Gaming ilmoitti sponsorointisopimuksestaan Formula 1-kuljettajan Mika Salon kanssa.


title: Humans

text: Humans on Sam Vincentin ja Jonathan Brackleyn käsikirjoittama scifisarja, joka perustuu ruotsalaiseen tieteisdraamasarjaan "Hubotit – melkein ihmisiä". Sarjaa tuottavat Yhdysvaltalainen AMC ja Brittiläinen Shine Groupin omistama Kudos-tuotantoyhtiö.


title: Humans

text: Huhtikuussa 2014 Channel 4 ja Xbox Entertainment Studios kertoivat suunnitelmista uutta tieteissarjaa kohtaan. Microsoft kuitenkin sulki Xbox Entertainment Studiosin, jonka jälkeen AMC tuli toiseksi tuotantoyhtiöksi.


title: Humans

text: Channel 4 on ilmoittanut sarjan budjetiksi 12 miljoonaa puntaa.


title: Humans

text: Toisen tuotantokauden tilaus vahvistettiin heinäkuussa 2015 ja kolmannen maaliskuussa 2017.


title: Lauri Laine (kansanedustaja)

text: Lauri Laine (20. syyskuuta 1895 Lieto – 22. syyskuuta 1976 Forssa) oli suomalainen poliitikko. Laine toimi kansanedustajana Hämeen läänin eteläisestä vaalipiiristä vuosina 1945–1951, 1954–1958 sekä 1962–1966 edustaen Maalaisliittoa, jonka nimi vaihtui Keskustapuolueeksi vuonna 1964. Kunnallispolitiikassa Laine toimi Jokioisten kunnanvaltuuston ja -hallituksen puheenjohtajana. Laine toimi presidentin valitsijamiehenä vuosina 1950, 1956, 1962 ja 1968.


title: Lauri Laine (kansanedustaja)

text: Laine kävi kansakoulun, valmistui maamieskoulusta 1922 ja maamiesopistosta maatalousteknikoksi 1925. Politiikan ulkopuolella Laine toimi kirjanpitäjänä, maatalousaineiden opettajana ja tilanhoitajana Lepaan koulutilalla Tyrvännössä 1925–1926, Pienviljelijäin keskusliiton maatalousneuvojana 1927–1938, Turunmaa-lehden Forssan konttorin hoitajana 1938–1939, maanviljelijänä Jokioisissa 1927–1959 sekä kansalaiskoulun opettajana 1960–1962. Laineelle myönnettiin talousneuvoksen arvonimi vuonna 1962.


title: Carlopoli

text: Carlopoli on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta 40 kilometriä luoteeseen. Carlopolissa on puolitoista tuhatta asukasta.


title: Taverna (Italia)

text: Taverna on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta parikymmentä kilometriä pohjoiseen. Tavernassa on noin 2 500 asukasta.


title: Amaroni

text: Amaroni on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta parikymmentä kilometriä lounaaseen. Amaronissa on vajaat 2 000 asukasta.


title: Amaroni

text: Pyhä Barbara on Amaronin suojeluspyhimys.


title: New Nintendo 3DS

text: New Nintendo 3DS on Nintendon luoma jatko-osa konsolille Nintendo 3DS. Konsoli julkaistiin vuonna 2014. Konsoli on taskuun mahtuva, käsin pelattava konsoli.


title: A. M. Heikinheimo

text: Assar (Assari) Mikael Heikinheimo, sukunimi aik. "Heikel" (31. maaliskuuta 1871 Hailuoto – 1. tammikuuta 1939 Helsinki) oli suomalainen lyseon lehtori ja rehtori.


title: A. M. Heikinheimo

text: Heikinheimon vanhemmat olivat Kemijärven kirkkoherra, lääninrovasti Karl Robert Heikel (1819–1893) ja Johanna (Jenny) Wilhelmina Hackzell. Hän pääsi ylioppilaaksi Oulun ruotsalaisesta lyseosta 1890 ja valmistui Helsingin yliopistosta filosofian kandidaatiksi ja maisteriksi 1897. Hän oli Kajaanin yhteislyseon rehtorina 1919–1929 ja toimi viimeksi Lappeenrannan yhteislyseon matemaättisten aineiden lehtorina vuodesta 1929 alkaen.


title: A. M. Heikinheimo

text: Heikinheimo oli naimisissa 1893–1913 Maria Susanna Helisten kanssa ja avioeron jälkeen vuodesta 1913 Hilma Aurora Niemen kanssa.


title: Marianopoli

text: Marianopoli on kunta Etelä-Italiassa, Sisilian alueella, Caltanissettan maakunnassa. Kunta sijaitsee Sisilian saaren keskiosassa Caltanissettasta kolmisenkymmentä kilometriä luoteeseen. Marianopolissa on vajaat 2 000 asukasta.


title: Exeter (Kalifornia)

text: Exeter on kaupunki Tularen piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 10 334. Exeter perustettiin 2. maaliskuuta 1911.


title: Bobby Blotzer

text: Robert John (Bobby) Blotzer (s. 22. lokakuuta 1958 Pittsburgh, Yhdysvallat) on yhdysvaltalainen rumpali, joka parhaiten tunnetaan Ratt-yhtyeen rumpalina. Hän on myös ollut mukana useissa sivuprojekteissa vuosien varrella.


title: Bobby Blotzer

text: Blotzer soitti uransa alussa Don Dokkenin yhtyeessä yhdessä tulevan Ratt-basistin Juan Croucierin kanssa. Kaksikko soitti myös Vic Vergeatin yhtyeessä 1980-luvun alussa ennen liittymistään glam metal-yhtye Rattiin vuonna 1982. Yhtye nousi suureen suosioon 1980-luvulla ja sen levyjä myytiin miljoonia kappaleita. Rattin hajottua suosion laskettua vuonna 1992 Blotzer vetäytyi perhe-elämän pariin ja päivätöihin. Yhtye kuitenkin teki comebackin noin viisi vuotta myöhemmin. Jäsenten ja varsinkin Blotzerin ja laulaja Stephen Pearcyn välit ovat kuitenkin olleet alusta saakka kireät ja tämä on näkynyt Pearcyn erotessa useampaankin kertaan yhtyeestä vuosien aikana. Etenkin Blotzer tunnetaan värikkäistä kommenteistaan lehdistössä ja sosiaalisessa mediassa.